title: Jakaminen kahdella

text: Binääriaritmetiikassa luvun puolittaminen onnistuu siirtämällä luvun kaikkia bittejä yhdellä oikealle. Esimerkiksi luku 1101001 (desimaalilukuna 105) puolitettuna on 110100 (desimaalilukuna 52). Luvun pienin bitti poistetaan. Vastaavasti jakaminen millä tahansa kahden potenssilla onnistuu siirtämällä bittejä vastaava määrä oikealle.


title: Nurmon kirkonkylä

text: Nurmon kirkonkylä eli Nurmon keskusta on yksi Seinäjoen kylistä ja entisen Nurmon kunnan kuntakeskus. Se kuuluu Seinäjoen 11. suuralueeseen: Nurmoon. Alueen asukasluku oli 1 354 joulukuussa 2016. Nurmon kirkonkylä sijaitsee seitsemän kilometrin päässä Seinäjoen keskustasta. Kirkonkylässä toimii tuhannen oppilaan koulukeskus jonka yhteydessä on myös lukio, Nurmo-halli, Nurmo-talo, seurakuntatalo ja paloasema. Nurmo-talon takana sijaitsee suomalaisen painiurheilun kunniaksi pystytetty painijapatsas. Seurakuntatalon takana sijaitsee Äyräpään taistelun muistomerkki.


title: Nurmon kirkonkylä

text: Kirkonkylästä kahden kilometrin päässä sijaitsee Nurmoo-Seuran kotiseutumuseo.


title: Nurmon kirkonkylä

text: Nurmo-hallissa on kuntosali, sulkapallokenttä, juoksurata, lyöntipaikat, ampumarata, painisali, kahvila- ja kokoustilat sekä katsomotilat noin 1 000 henkilölle. Hallissa järjestetään runsaasti tapahtumia ja se toimii vuosittain järjestettävän Lakeus-maratonin keskipisteenä.


title: Silmistä pois

text:
Silmistä pois on Tampereen yhteiskoulun lukion pop-rock-musikaali, jonka ensi-ilta oli 5. elokuuta 2011 Peacock-teatterissa. Se on Marco Bjurströmin ohjaama, musiikillinen vastuu on Antti Vauramon ja koreografioista vastaa Peter Pihlström.
Musikaali on alun perin suunniteltu Nelosen musikaaliohjelman, Stagen osallistujaksi. Se voitti kilpailun ja sai palkinnoksi luvatut 17 esitystä Linnanmäen Peacockissa. Valmiiseen musikaaliin on kuitenkin lisätty paljon kohtauksia Stagessa nähtyjen lisäksi. Valmiissa musikaalissa esiintyi TYKiläisten lisäksi kuusi Grease-musikaalin esittäjää ja Stagen yleisöäänestyksen voittanut Juska Reiman.


title: Silmistä pois

text: Kiira joutuu koulukotiin, jossa kaikki on päin mäntyä. Rehtori Marjukka Hildenberg on kylmä ja väkivaltainen tyranni. Oppilaittensa tietämättä hän etsii epätoivoisesti omaa poikaansa, jonka on teiniraskauden takia antanut pois. Kiiran yllyttämänä nuoret nousevat kapinaan rehtoria vastaan. Kouluun on nimittäin tulossa tarkastaja, ja nuoret päättävät paljastaa kaiken kokemansa vääryyden ja näin avata itselleen vapauden ovet. Tietokonenero Siru ja Toni lähtevät selvittämään tarkastajan tulopäivämäärää muiden harhauttaessa rehtoria. He saavatkin päivämäärän selville, mutta Siru unohtaa kirjautua hallintojärjestelmästä ulos, ja heidän suunnitelmansa paljastuu rehtorille. Joona ottaa syyt niskoilleen ja joutuu vankilaan. Kiusatut Siru ja Toni ymmärtävät rakastavansa toisiaan, kuten myös aiemmin kaikesta kiistelleet Unna ja Rasmus. Daniel, jolla on rikkaan, mutta kiireisen isänsä takia suhteita ulkomaailmaan, saa Joonan kuitenkin ulos vankilasta. Miia paljastuu petturiksi, mutta riidan jälkeen toiset suostuvat kuitenkin ottamaan tytön mukaan suunnitelmaansa. Rasmus joutuu rangaistusullakolle. Hänen karatessaan sieltä muut saavat suunnitelmansa läpi, ja rehtorille selviää, että hänen poikansa onkin yksi hänen oppilaistaan, Rasmus. Musikaali loppuu rysäykseen Rasmuksen törmätessä varastamallaan autolla seinään.


title: Harry Cobby

text: Arthur Henry ”Harry” Cobby (26. elokuuta 1894 – 11. marraskuuta 1955) oli australialainen sotilaslentäjä. Hän oli 29 varmistetulla ilmavoitollaan Australian lentojoukkojen menestynein hävittäjä-ässä ensimmäisessä maailmansodassa.


title: Harry Cobby

text: Cobby syntyi ja kasvoi Melbournessa, missä hänen isänsä Arthur Edward Stanley Cobby toimi raitiovaunun kuljettajana. Hän liittyi paikalliseen jalkaväkeen 18-vuotiaana vuonna 1912, samalla kun työskenteli Commonwealth Bankin palveluksessa.


title: Harry Cobby

text: Cobby oli ensimmäisen maailmansodan alkaessa innokas lähtemään rintamalle Australian Eurooppaan lähetettävän joukko-osaston mukana, mutta hänen työnantajansa ei sallinut tätä. Hän liittyi lopulta vuonna 1916 Australian lentojoukkoihin, vaikka ei ollutkaan omien sanojensa mukaan kiinnostunut ilmailusta. Tammikuussa 1917 hän lähti 4. laivueen mukana Australiasta Britanniaan, minne saavuttiin maaliskuussa. Joulukuussa samana vuonna laivue lensi Sopwith Cameleillaan Ranskaan, vaikka sen lentäjät olivatkin Cobbyn mielestä edelleen noviiseja. Hän itse ei ollut lentänyt kuin 12 tuntia omillaan ennen rintamalle siirtämistään.


title: Harry Cobby

text: Cobby sai ensimmäisen ilmavoittonsa 3. helmikuuta 1918 ja ampui 21. toukokuuta alas ensimmäisen tähystyspallonsa. Tähän mennessä hän oli jo kokenut taistelulentäjä. Hänelle myönnettiin Distinguished Flying Cross -kunniamerkki kesäkuussa 1918, ja 21. syyskyyta siihen kaksi samaa mitalia merkitsevä tankoa. Elokuussa 1918 hän johti kahtena peräkkäisenä päivänä laajoja pommituksia saksalaisten linjoja vastaan, mistä hänelle myönnettiin Distinguished Service Order -kunniamerkki. Syyskuussa 1918 hänet siirrettiin Englantiin kouluttajaksi. Hän yritti edelleen päästä uudelleen taistelutehtäviin, kun sota päättyi.


title: Harry Cobby

text: Cobby johti Australian ilmajoukkojen ylilentoa Lontoossa ANZAC-päivänä 1919. Vuonna 1921 Cobby siirtyi vastaperustettujen Australian kuninkaallisten ilmavoimien palvelukseen luutnanttina. Hän erosi ilmavoimien palveluksesta 6. toukokuuta 1935 everstiluutnanttina ja toimi jonkin aikaa siviili-ilmailuun liittyvissä tehtävissä, mutta toisen maailmansodan syttyessä hän palasi ilmavoimiin.


title: Harry Cobby

text: Cobbylle myönnettiin George Medal maaliskuussa 1944 hänen pelastettuaan omista vammoistaan huolimatta kaksi miestä lento-onnettomuuteen joutuneesta PBY Catalinasta 7. joulukuuta 1943. Huhtikuussa 1945 kahdeksan Cobbyn alaista upseeria erosi tehtävistään Morotain saarella vedoten siihen, että tämän johtaman 1. taktisten ilmavoimien toistuvat vaaralliset ilmahyökkäykset eivät olleet oikeutettavissa niiden korkeiden tappioiden takia.


title: Harry Cobby

text: Sodan jälkeen Cobby erosi ilmavoimista vuonna 1946 ja työskenteli Australian siviili-ilmailuviranomaisen palveluksessa. Hänelle myönnettiin vuonna 1948 yhdysvaltalainen Medal of Freedom -kunniamerkki (nykyisen Presidential Medal of Freedom -kunniamerkin edeltäjä) pronssisella palmunlehvällä. Hän kuoli 61-vuotiaana aivoverenkierron häiriöön sairaalassa Melbournessa 11. marraskuuta 1955.


title: Hänninhauta

text: Hänninhauta on urheilukenttä Mikkelissä. Kentästä käytetään myös nimeä "Hänninkenttä". Se sijaitsee Mikkelin keskustassa, ja se on rakennettu suppamuodostelman pohjalle. Hännihaudan kenttä on jalkapallo-,jääpallo- ja pesäpallokenttä. Hänninhauta on jääpalloseura Mikkelin Kamppareiden kotikenttä. Hänninhautaa kutsutaan "”Hänskiksi”".


title: Hänninhauta

text: Hänninhaudan kentän koko on jalkapallo- ja jääpallokäytössä 60 × 103 neliömetriä. Keväällä 2009 Mikkelin kaupunki aloitti Hänninhaudan kentän rakentamisen monitoimikentäksi. Kentälle oli tarkoitus asentaa jäädytysjärjestelmä ja tekonurmi sekä uusia valaistus ja katsomot. Kuopion hallinto-oikeuden määräyksestä rakennustyöt melkein valmiilla urheilukentällä kuitenkin keskeytettiin lokakuussa hankkeeseen kohdistettujen valitusten käsittelyn vuoksi. Hallinto-oikeus kuitenkin kumosi asian käsittelyssään valitukset ja lupa kentän asennusten loppuunviemiseksi saatiin joulukuussa 2012.


title: Hänninhauta

text: 2011 ja 2012 Hänninhaudassa pelattiin jääpallon Suomen mestaruusloppuottelu, jota seurasi vuonna 2012 ennätykselliset 3700 katsojaa.


title: Maffein ryhmä

text: Maffein ryhmä (tunnetaan myös nimillä IC 342 ja Maffei 1:n ryhmä on Paikallista ryhmää lähin toinen galaksijoukko. Se on osa Neitsyen superjoukkoa. Galaksijoukon kirkkain kohde on elliptinen Maffei 1 -galaksi, jonka aiemmin uskottiin olevan osa Paikallista ryhmää. Maffein ryhmä koostuu kahdesta alaryhmästä: IC 342:n ryhmästä ja Maffei 1:n ryhmästä. Galaksijoukossa on ainakin 16 jäsentä.


title: Maffein ryhmä

text: Alaryhmä 1C 342


title: Maffein ryhmä

text: Alaryhmä Maffei 1


title: Erkki Jaakonpoika Haka

text: Erkki Jaakonpoika Haka (1746 – 9. huhtikuuta 1808 Somero) oli Someron jahtivouti ja ansioitunut metsästäjä.


title: Erkki Jaakonpoika Haka

text: 1700-luvulla Haka kuului Suomen merkittävimpiin metsästäjiin, mutta on jäänyt tuntemattomaksi, koska kukaan ei luonut hänestä samanlaista myyttistä hahmoa kuin myöhemmin Zachris Topelius toisesta kuuluisasta metsästäjästä Martti Kitusesta. Toisin kuin jahtivoudit tuohon aikaan yleensä, Haka ei koonnut miehiä taloista jahtiin, vaan metsästi yksin omilla koirillaan. Vuonna 1784, jolloin hän oli ollut jahtivoutina 13 vuotta, hänen laskettiin kaataneen varmasti ainakin 70 karhua ja lisäksi susia, ilveksiä ja kettuja. Näin Someron pitäjä oli hänen aikanaan lähes täysin puhdistettu pedoista.


title: Erkki Jaakonpoika Haka

text: Hakan työn arvon ymmärsi Somerolla toimineen Åvikin lasitehtaan perustaja Jacob Reinhold de Pont. Hän kirjoitti suosituskirjeen Tukholmaan Isänmaalliselle seuralle, joka vuonna 1785 myönsi Hakalle hopeisen hattunauhan.


title: Erkki Jaakonpoika Haka

text: 1790-luvulla Hakasta tuli Someron Paltan kylän Hutun talon isäntä, mutta hän jatkoi vielä jahtivoutina.


title: Goniocorella dumosa

text: Goniocorella dumosa on korallilaji. Sillä ei ole symbioottisia zooksantellileviä, jotka tuottaisivat ravintoa yhteyttämällä, joten se voi elää myös pimeässä: syvällä meressä tai luolissa. Sitä tavataan 88–1500 metrin syvyydellä eteläisellä pallonpuoliskolla Indopasifisella merialueella ja Etelämannerta ympäröivillä merillä, varsinkin Uuden-Seelannin ympäristössä.


title: Kämäri (urheilukenttä)

text: Kämäri on jääpallo- ja pesäpallokenttä Varkaudessa. Se sijaitsee Varkauden keskustan läheisyydessä. Arkkitehti Yrjö Lindegrenin suunnitelutyö Kämärin urheilukeskuksesta, "The Centre of Athletics", palkittiin 1948 Lontoon olympialaisten taidelajien kaupunkisuunnittelussa kultamitalilla. Tekojäärata ja hiekkatekonurmi valmistuivat kentälle vuonna 2002. Kämäri on jääpalloseura Warkauden Pallo -35:n ja pesäpalloseura Puurtilan Kisa-Poikien kotikenttä.


title: Kämäri (urheilukenttä)

text: Kämärillä on osittain katettu katsomo, joka on talvisin seisomakatsomo. Kämärin kentän koko jääpallossa on 60 × 100 neliömetriä, ja se on valaistu.


title: Kämäri (urheilukenttä)

text: Kämärin yleisöennätys on 4174 mestaruussarjan pesäpallo-ottelusta Puurtilan Kisa-Pojat–Sotkamon Jymy vuodelta 1963. Vuonna 1964 Kämäri isännöi pesäpallon Liitto-Lehdistö-ottelua. 1975 Kämärillä pelattiin jääpallon maailmanmestaruuskilpailuiden ottelu Suomi–Norja. Kentän vieressä on Luode Areena, jossa jääkiekkojoukkue Warkis pelaa kotiottelunsa.


title: Abraham Pietarinpoika Brahe

text: Abraham Pietarinpoika Brahe (25. maaliskuuta 1569 – 16. maaliskuuta 1630) oli ruotsalainen valtaneuvos ja kreivi. Hän oli valtaneuvos Pietari Brahe vanhemman poika ja Pietari Brahe nuoremman isä. Alun perin Abraham Brahe oli Ruotsin valtataistelussa Sigismundin kannattaja, mutta siirtyi Kaarle-herttuan tukijaksi ja sai tämän luottamuksen osoituksena valtaneuvoksen arvon.


title: Abraham Pietarinpoika Brahe

text: Abraham Barhe avioitui vuonna 1599 Elsa Gyllenstiernan (1577–1650) kanssa ja sai hänen kanssaan neljä aikuiseksi elänyttä lasta.


title: Abraham Pietarinpoika Brahe

text: Lapset


title: Jääkiekon SM-liigakausi 2011–2012

text: Jääkiekon SM-liigakausi 2011–2012 oli jääkiekon SM-liigan 37. kausi. Kausi alkoi 15. syyskuuta 2011 ja päättyi 23. huhtikuuta 2012. Sarjan neljätoista joukkuetta olivat samat kuin kuudella edelliskaudella. Mestaruuden voitti JYP, joka kukisti ensimmäisen mitalinsa saaneen Pelicansin loppuottelusarjassa voitoin 4-1.


title: Jääkiekon SM-liigakausi 2011–2012

text: Torjuntapörssissä on huomioitu vähintään 20 ottelua pelanneet maalivahdit.


title: Jääkiekon SM-liigakausi 2011–2012

text: Kaudella 2011–2012 pelattiin historian toinen Suomen talviklassikko. Vastakkain olivat kuten edellisenäkin vuonna HIFK ja Jokerit. Ottelun voitti HIFK voittomaalilaukauskilpailun jälkeen 3–2. Katsojia ottelussa oli 34 264.


title: Jääkiekon SM-liigakausi 2011–2012

text: SM-liigan viimeiseksi sijoittunut ja Mestiksen voittanut joukkue pelasivat paras seitsemästä -ottelusarjan. Ilves voitti ottelusarjan ja säilytti paikkansa SM-liigassa kaudella 2012–2013.


title: Rohmutokot

text: Rohmutokot ("Odontobutidae") on ahvenkaloihin kuuluva kalaheimo. Heimon lajit elävät pääasiassa Aasian makeissa vesissä.


title: Rohmutokot

text: Rohmutokkojen heimoon kuuluu lähteestä riippuen 3–5 sukua ja 5–15 lajia, muun muassa hammastokko ("Odontobutis obscura") ja rohmutokko ("Perccottus glenii"). Aikaisemmin lajit katsottiin kuuluvaksi torkkujien ("Eleotridae") kanssa samaan heimoon, mutta erotettiin omaksi heimokseen vuonna 1993, koska torkkujat ja rohmutokot eivät samaan heimoon luettuna välttämättä muodosta monofyleettistä ryhmää.


title: Rohmutokot

text: Rohmutokot ovat ruumiinrakenteeltaan pitkulaisia melko suuripäisiä kaloja. Selkäeviä on kaksi ja ne ovat pyöreähköt.


title: Rohmutokot

text: Rohmutokot ovat makean veden kaloja, jotka elävät puroissa ja joissa. Niitä tavataan Aasiassa Laosin pohjoisosista Vietnamiin, Thaimaahan, Kiinaan, Etelä-Koreaan ja Venäjälle. Lähinnä Suomea rohmutokkoa tavataan Itämeren itäosista Pietarin ympäristöstä ja Viron rannikkoseudulta. Suomen vesiltä lajia ei vielä ole tavattu.


title: Muhkurinmäki

text: Muhkurinmäki on luonnonsuojelualue Turussa Naantalin pikatien ja Uudenkaupungin radan väliin jäävällä Muhkurin asuinalueella Pitkämäen kaupunginosassa. Alue on valtion omistuksessa ja Metsäntutkimuslaitos rauhoitti sen jo vuonna 1925. Kasvillisuudeltaan mäki on rehevää tammivaltaista lehtoa samaan tapaan kuin läheiset Ruissalon ja Katariinanlaakson lehdot. Paitsi tammea alueella on jonkin verran myös vaahteraa ja lehmusta ja pensaskerroksessa pähkinäpensasta, taikinamarjaa, lehtokuusamaa ja koiranheittä. Myös sieni- ja lintulajistoltaan alue on huomionarvoinen. Alueen sivuitse virtaa Kuninkoja, johon viereisellä Muhkurin asuinalueella yhtyy Saukonoja.


title: 23 minuuttia helvetissä

text: 23 minuuttia helvetissä () on kalifornialaisen liikemiehen Bill Wiesen kristinuskoon nojaava, väitetysti ei-fiktiivinen teos, joka kertoo kirjoittajan kokemasta näystä, jossa hänet viedään 23 minuutiksi helvettiin. Kirjan julkaisi ensimmäisenä kristillinen kustantamo "Charisma House" vuonna 2006.


title: 23 minuuttia helvetissä

text: Kirjassa Jumala vie kirjoittajan aamuyöllä 23. marraskuuta 1998 helvettiin. 23 minuutin jälkeen hänet palautetaan takaisin maan päälle, tehtävänään ihmisten varoittaminen ja kertominen pian tapahtuvasta Jeesuksen tulosta. Lisäksi kirjoittaja vertaa kokemuksiaan Raamatun helvettiä ja kadotusta koskeviin teksteihin.


title: 23 minuuttia helvetissä

text: Wiese kertoo olevansa kristitty vuodesta 1970, mutta siitä huolimatta hän ei ollut koskaan opiskellut helvetin olemusta ennen 23. marraskuuta 1998 tapahtunutta kokemustaan. Kirjan mukaan Wiese, joka tuona aikana oli kiinteistönvälittäjä, totesi olevansa sellissä (jonka mitat olivat suurin piirtein 4,6 m × 3,0 m × 4,6 m), jossa oli pahuuden henkilöityminä kaksi kauheasti haisevaa hirviötä, jotka puhuivat pilkkaavasti. Wiese arvioi, että olentojen voima oli noin tuhatkertainen tavalliseen ihmiseen verrattuna. Wiesen mukaan hirviöt paiskasivat hänet kiviseinää vastaan, jolloin hänen luunsa murtuivat, minkä jälkeen he repivät hänen ruumistaan. Hän kertoo onnistuneensa pääsemään sellistä ulos, jossa hän kuuli miljardien Helvettiin tuomittujen ihmisten huudot. Wiese toteaa, että tämän jälkeen hän kohtasi Jeesuksen, joka kehotti häntä kertomaan muille ihmisille, että helvetti on olemassa. Wiese kertoo, että hänen kokemuksensa päättyi siihen, kun hän makasi olohuoneensa lattialla huutaen kauhusta.


title: Palm (yritys)

text: Palm, Inc. oli yhdysvaltalainen kämmentietokoneiden ja älypuhelimien valmistaja. Sen tuottamia malleja olivat muun muassa Pre, Pixi, Treo ja Centro. Vanhemmissa versioissa oli käyttöjärjestelmänä Palm OS, Treossa oli neljässä versiossa Windows Mobile. Vuoden 2009 alussa Palm julkaisi uuden käyttöjärjestelmän nimeltään WebOS joka korvasi Palm OS:in uusimmissa malleissa. Keväällä 2010 tietokonevalmistaja Hewlett-Packard ilmoitti ostaneensa Palm-yhtiön 1,2 miljardilla dollarilla. Vuoden 2011 loppukesällä HP ilmoitti luopuvansa vähitellen laitevalmistuksesta ja lopettavansa samalla kokonaan webOS:in kehittämisen.


title: Palm (yritys)

text: Palm Computing, Inc perusti Jeff Hawkins Donna Dubinskyn ja Ed Colliganin kanssa vuonna 1992 kehittämään kämmentietokoneita. Yhtiön nimi "palm" tarkoittaa yhden merkityksen mukaan kämmentä.


title: Palm (yritys)

text: Palm keräsi mainetta etenkin Palm Pilot -laitteella, jonka ensimmäinen julkaistiin 1996. Palm Pilot perustui käsialantunnistukseen laitteen näytöltä. Tietoa syötetään osoitinkynällä erityisellä Graffiti-nimisellä järjestelmällä, joka perustuu yksinkertaistettujen kirjainten piirtämiseen. Laitteet perustuivat Motorola 68000 -yhteensopivaan DragonBall-prosessoriin ja omaan Palm OS -käyttöjärjestelmään. Palmin laitteiden kehitys oli melko hidasta, esim. niissä käytettiin pitkään mustavalkonäyttöä.


title: Palm (yritys)

text: Palm ilmoitti lopettavansa vanhentuvan Palm OSin kehityksen 2004 ja siirtyvänsä Linux-alustalle. Siihen perustuva WebOS julkaistiin vasta tammikuussa 2009.


title: Palm (yritys)

text: Vuonna 1995 Palm-yhtiön osti U.S. Robotics joka puolestaan sulautui 3Com-yhtiön kanssa vuonna 1997. Alkuperäiset Palmin perustajat erosivat kesällä 1998 ja perustivat Handspring-yhtiön. 3Com erotti Palmin omaksi yhtiökseen ja vei sen pörssiin IT-kuplan aikana vuonna 2000. Myöhemmin Palm joutui markkinoilla pahasti kilpailijoidensa RIM:in ja Applen puristukseen. Hewlett-Packard osti pitkään laskusuunnassa olleen Palmin vuonna 2010 1,2 miljardilla dollarilla.


title: Mini-mies

text: Mini-mies "(Little Man)" on Keenen Ivory Wayansin ohjaama yhdysvaltalainen komediaelokuva vuodelta 2006.


title: Mini-mies

text: Mini-Mies Calvinia esitti elokuvassa 14-vuotias lyhytkasvuinen Linden Porco ja jälkeenpäin Marlon Wayansin kasvot lisättiin hahmon naamalle digitaalisesti.


title: Mini-mies

text: Elokuva ei menestynyt hyvin vaan joutui mm. The Internet Movie Databasen 100 huonoimman elokuvan listalle. Elokuva teki voittoa vain alle 40 miljoonaa dollaria.


title: Kjøbenhavns Boldklub

text: Kjøbenhavns Boldklub eli KB on tanskalainen jalkapalloseura Kööpenhaminasta. KB on Tanskan historian menestynein seura 15 mestaruudellaan. Vuonna 1992 KB ja Boldklubben 1903 yhdistyivät, jolloin muodostui FC Kööpenhamina. KB kuitenkin toimii edelleen FC Kööpenhaminan reservijoukkueena ja pelaa Tanskan kolmanneksi korkeimmalla sarjatasolla Tanskan 2. divisioonan itälohkossa. KB on voittanut Tanskan mestaruuden 1913, 1914, 1917, 1918, 1922, 1925, 1932, 1940, 1948, 1949, 1950, 1953, 1968, 1974 ja 1980 sekä Tanskan Cupin 1969.


title: Kraków-luokka

text: Kraków-luokka oli Puolan merivoimien jokimonitoriluokka, johon kuului kaksi alusta.


title: Kraków-luokka

text: Alukset tilattiin 31. joulukuuta 1923 Zelniewskiegon telakalta Krakovasta ja ne olivat ensimmäiset täysin Puolassa suunnitellut ja valmistetut alukset. Alusten potkurit asetettiin putkiin ja niiden aseistuksena olleet 75 millimetrin tykit asennettiin mataliin ympäri pyöriviin torneihin.


title: Kraków-luokka

text: Palvelukseen astuessaan 1926 kumpikin alus liitettiin Pinskin laivastoon. Ne varustettiin uudelleen 1932 kolmella 100 millimetrin haupitsilla. 1930-luvun lopulla alusten ilmatorjunta-aseistusta täydennettiin lisäämällä 2 ja 4 kaksipiippuista 13,2 millimetrin ilmatorjuntakonekivääriä.


title: Yhdystie 2200

text: Yhdystie 2200 on 5 kilometrin pituinen tie joka kulkee Kaarinasta Auranlaaksoon. Tie on laadultansa hyvälaatuinen ja pääosin 60 km/h nopeusrajoituksilla varustettu tie.


title: Yhdystie 2200

text: Tie saa alkunsa valtatien 1 liittymästä Nummenniityn pohjoispuolella josta saa alkunsa myös Korppooseen menevä Seututie 180. Ensin tie ohittaa Vyyryläisenmäen ja Hiiskanmäen kaupunginosat menemällä niiden välistä, sen jälkeen tie kohtaa melkein heti Lähteenmäen jossa se kohtaa myös Verkakaaren, Verkakaaren risteyksen ohituksen jälkeen tie ylittää ylikulkuna muutaman sadan metrin eteenpäin menemisen jälkeen Rantaradan ja sen rinnalla menevän Littoistentien, sen jälkeen tie kohtaa Littoisten kaupunginosan jonka se pääasiassa sivuaa sen länsipuolelta, Littoisten ohituksen jälkeen tie ohittaa melkein heti Kalttassuon kaupunginosan ja melkein heti sen perään Kultanummen kaupunginosan, sen jälkeen tie jatkuu noin kilometrin verran hyvälaatuisena tienä ohittaen Kauselan ja Kohmon kaupunginosat ja Auranlaakson ABC-liikennemyymälän sen koillispuolelta jonka jälkeen tie saapuu valtatien 10 risteykseen jonne tie päättyy.


title: Cannonball (elokuva)

text: Cannonball (tunnetaan myös nimellä "Carquake") on vuonna 1976 ensi-iltansa saanut komediaelokuva, joka perustui Yhdysvalloissa järjestettyihin laittomiin tieajokilpailuihin. Elokuvan päähenkilöitä näyttelevät David Carradine, Bill McKinney, Veronica Hamel, Gerrit Graham ja Robert Carradine. Sylvester Stallone, Roger Corman ja Martin Scorsese tekevät elokuvassa cameoroolin. Elokuvan on ohjannut Paul Bartel.


title: Cannonball (elokuva)

text: Elokuvan pohjalta syntyivät samanaiheiset elokuvat kuten "Tuhatta ja sataa", "Kanuunankuularalli", "Cannonball Run II", "Kanuunankuularalli jyrää taas" ja "Kalmanralli 2000".


title: Cannonball (elokuva)

text: "Video-oppaassa" vuodelta 1994 Bello Romano luonnehtii "Cannonballia" vauhdikkaaksi mutta sen näyttelijöitä huonoiksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Claude Thomas Stanfield Moore

text: Claude Thomas Stanfield Moore (1853–1901) oli englantilainen taidemaalari. Hänet tunnetaan romanttisista maisemamaalauksistaan, jotka esittävät Thamesjokea ja Lontoota. Moore maalasi suurikokoisia töitä ja kuvasi aiheensa yksityiskohdat huolellisesti. Hänen tyylissään näkyy toisen nottinghamilaisen taiteilijan, Henry Dawsonin, ja tämän opettajan James Baker Pynen vaikutus. Heillä oli usein tapana kuvata valoisa taivas ja antaa etualan kohteiden piirtyä lähes siluetteina sitä vasten.


title: Claude Thomas Stanfield Moore

text: Moore matkusteli paljon ja maalasi laivoja kaikissa Englannin tärkeissä satamissa Scarborough’ta ja Whitbyä myöten. Hän oli kuitenkin kiintynyt kotikaupunkiinsa Nottinghamiin ja järjesti siellä usein näyttelyitä. Mooren töitä on Rotherhamin, Nottinghamin ja Derbyn kaupunginmuseossa.


title: John Haslem

text: John Haslem (1808–1864) oli englantilainen taiteilija, joka maalasi monia miniatyyrimuotokuvia kuninkaallisista ja muista ylhäisön edustajista. Mallien joukossa olivat esimerkiksi tuleva kuningatar Viktoria lapsena ja Belgian kuningas Leopold I.


title: John Haslem

text: Haslem syntyi Carringtonissa lähellä Manchesteria, mutta muutti nuorena setänsä luo Derbyyn. Setä oli myöhemmin Derbyn posliinitehtaan johtaja. Hän opiskeli maalausta George Hancockin johdolla ja maalasi aluksi kukkia, myöhemmin muitakin kuva-aiheita. Sussexin herttua osti häneltä Byronin muotokuvan lahjaksi Kreikan kuninkaalle. Hän kopioi joitakin muotokuvia emalille tai posliinille miniatyyrikoossa ja sai pian runsaasti tilauksia Lontoon seurapiireistä sekä uusista muotokuvista että vanhojen mestarien töiden miniatyyriversioista. Vuonna 1857 hän palasi Derbyyn missä hän asui kuolemaansa asti. Haslem kirjoitti tehtaasta myöhemmin kirjan "The Old Derby China Factory". Kirjasta otettiin näköispainos vuonna 1973.


title: John Haslem

text: Haslem keräsi varhaisia posliiniesineitä ja lahjoitti kokoelmansa ja siihen liittyvät luettelot ja tutkimuksensa Derbyn kaupunginmuseolle.


title: Luca Dotto

text: Luca Dotto (s. 18. huhtikuuta 1990 Camposampiero, Italia) on italialainen uimari. Hän on vapaauinnin Euroopan-mestari ja MM-hopeamitalisti.


title: Luca Dotto

text: Dotton ensimmäiset aikuisten arvokilpailut olivat lyhyen radan EM-kisat vuonna 2009 Istanbulissa. Siellä hän saavutti pronssia 4 × 50 metrin vapaauintiviestissä. Aikuisten tasolla Dotto on uinut mitaleille myös lyhyen radan EM-kisoissa 2010, 2011, 2013 ja 2017, pitkän radan maailmanmestaruuskilpailuissa Shanghaissa vuonna 2011 ja Kazanissa 2015, lyhyen radan MM-kilpailuissa Istanbulissa 2012 ja Dohassa 2014 sekä pitkän radan EM-kilpailuissa 2014, 2016 ja 2018. Ensimmäisen MM-mitalinsa hän saavutti Shanghaissa, 50 metrin vapaauinnissa hopeaa.


title: Rutina Wesley

text: Rutina Wesley (s. 1. helmikuuta 1979 Las Vegas, Nevada, Yhdysvallat) on yhdysvaltalainen näyttelijä.


title: Rutina Wesley

text: Rutina Wesley on kotoisin Las Vegasista. Hän opiskeli teatteria Evansvillen yliopistossa Indianassa ja myöhemmin Juillardissa New Yorkissa. Wesley näytteli pientä roolia elokuvassa "Hitch – Lemmentohtori" vuonna 2005, mutta hänen osuutensa leikattiin elokuvan lopullisesta versiosta. Hänen ensiesiintymisensä valkokankaalla tapahtui kaksi vuotta myöhemmin tanssielokuvassa "How She Move" (2007).


title: Rutina Wesley

text: Wesley näytteli HBO:n televisiosarjassa "True Blood" vuosina 2008–2014. Hänen roolihenkilönsä Tara Thornton kuuluu sarjan päähenkilöihin. Wesley on vieraillut televisiosarjoissa "Num3rot" ja "The Cleveland Show" ja esiintynyt näytelmissä "The Vertical Hour" ja "In Darfur".


title: Rutina Wesley

text: Wesley oli vuodesta 2005 lähtien naimisissa näyttelijä Jacob Fishelin kanssa, jonka hän oli tavannut opiskeluaikanaan Juilliardissa. Vuonna 2013 Wesley kuitenkin haki avioeroa.


title: Meea

text: Meea tai Mea on Suomessakin tutuksi tullut naisen etunimi.


title: Meea

text: Nimi tulee latinan kielen omistusta ilmaisevasta sanasta "mea", "minun", joka on taipunut yksikön feminiinimuoto sanasta "meus". (Esim. "cara mea", rakkaani.) Nimi voi olla myös lyhennys pidemmistä m-alkuisista naisen nimistä tai johdannainen nimestä "Mia".


title: Meea

text: Nimet ovat yleistyneet 1900-luvun lopulla ja erityisesti 2000-luvulla. Väestörekisterikeskuksen mukaan nimi Mea oli annettu Suomessa vuoden 2011 elokuuhun mennessä yli 700 henkilölle. Kyseisenä vuonna Mea oli sadan suosituimman naisten ensinimen joukossa. Seitsemän vuotta myöhemmin vuoden 2018 elokuuhun mennessä Mea oli annettu nimeksi jo noin 1280 henkilölle, ja nimi Meea puolestaan myös yli 748 henkilölle. Sekä Meea- että Mea-nimisistä yli puolet onkin syntynyt 2010-luvulla. Ennen vuotta 1960 nimeä Meea ei ollut annettu kenellekään ja Mea vain muutamalle henkilölle.


title: Meea

text: Vuodesta 2020 lähtien Meean nimipäivä on Suomessa 27. huhtikuuta.


title: Silas Kiplagat

text: Silas Kiplagat (s. 20. elokuuta 1989 Sibohin kylä, Marakwet, Rift Valley) on kenialainen keskimatkojen juoksija.


title: Silas Kiplagat

text: Kiplagat valmistui Chebaran high schoolista 2007. Hän ei high schoolin aikana harrastanut lainkaan juoksua, vaan jalkapalloa, ja aloitti totisen juoksuharjoittelun ystävänsä ja naapurinsa Sammy Kitwaran vaikutuksesta 2008. Kiplagat muutti Kitwaran luo Eldoretiin. Hän aikoi Kitwaran tavoin keskittyä 10 000 metrille ja puolimaratonille, mutta heidän valmentajansa Moses Kiptanui ehdotti Kiplagatille, että tämä siirtyisi 1 500 metrille, jossa voisi hyödyntää nopeuttaan. Kaksi kuukautta myöhemmin, huhtikuussa 2009, hän juoksi ensimmäisessä 1 500 metrin kilpailussaan Kakamegassa ajan 3.39,1.


title: Silas Kiplagat

text: Kiplagat voitti ensimmäisen ulkomailla juoksemansa 1 500 metrin kilpailun, Monacon Timanttiliigan kilpailun heinäkuussa 2010, maailman kaikkien aikojen kymmenenneksi parhaalla ajalla 3.29,27. Runsas viikko myöhemmin hän sijoittui Afrikan-mestaruuskilpailuissa neljänneksi. New Delhin Kansainyhteisön kisoissa Kiplagat voitti kultaa ajalla 3.41,78. Hän voitti myös 1 500 metrin Kenian-mestaruuden 2011. Daegun MM-kilpailuissa Kiplagat sai hopeaa ajalla 3.35,92. Istanbulin sisäratojen MM-kilpailuissa 2012 hän sijoittui kuudenneksi ajalla 3.47,42. Hän voitti seuraavana kesänä Kenian olympiakarsinnan ja sijoittui Lontoon olympialaisissa seitsemänneksi.


title: Silas Kiplagat

text:
Kiplagat sijoittui Moskovan MM-kilpailuissa 2013 1 500 metrillä kuudenneksi. Sopotin MM-hallikilpailuissa 2014 hän karsiutui saman matkan alkuerissä.
Pekingin maailmanmestaruuskilpailuissa 2015 hän sijoittui viidenneksi.


title: Rēzekne-2

text: Rēzekne-2 () on Latvian itäosassa Rēzeknen kaupungin keskustan tuntumassa sijaitseva rautatieasema. Asema on Latvian rautateiden (Latvijas dzelzceļš, LDz) tärkeä henkilö- ja rahtiliikenteen kauttakulku- ja risteysasema. Latviasta Moskovan suuntaan kulkevat henkilöjunat ajavat Rēzekne-2:n kautta.


title: Rēzekne-2

text: Rautatie paikkakunnalle saatiin osana Venäjän keisarikunnan ratahankkeita Pietari–Varsova ja "Moskova-Riika" jo vuoteen 1860 mennessä.


title: Rēzekne-2

text: Kaupungin toinen asema Rēzekne-1 sijaitsee pohjois-etelä-suuntaisella radalla noin 2,7 kilometriä lounaaseen matkustajaliikenteen pääsääntöisesti käyttämästä 2. asemasta. Kesällä 2012 tämän aseman kautta kulkivat Pietarin suuntaan menevät kansainväliset junavuorot (Riika-Pietari ja Vilna-Pietari),


title: Rēzekne-2

text: Rēzeknen asemien ja ratapihojen kautta kulkee huomattava osa Latvian kansainvälisestä henkilö- ja rahtiliikenteestä. Kaupungin kautta kulkee henkilöliikenteen junia Venäjälle ja Liettuaan.


title: Rēzekne-2

text: Tärkeimmät kaukojunien reitit Rēzeknesta johtavat neljään suuntaan:


title: Peter Van Merksteijn Jr.

text: Peter Van Merksteijn Jr. (s. 1. syyskuuta 1982 Hengelo) on hollantilainen ralliautoilija. Hän aloitti uransa vuonna 2006 kansainvälisissä rallikilpailuissa. Vuonna 2007 hän voitti Hollannin rallisarjan mestaruuden N-ryhmässä. Samana vuonna hän debytoi WRC-sarjassa Saksan rallissa, jossa hänen sijoituksensa oli vaatimaton 70. Hän kilpaili myös Espanjan ja Walesin rallissa samana vuonna. Vuosina 2008-10 Peter ajoi yksittäisiä WRC-kilpailuja isänsä yksityistallissa. Vuonna 2011 Peter saavutti ensimmäiset pisteensä WRC-sarjassa sijoittuen yhdeksänneksi Saksan rallissa.


title: Lords of the Flatbush

text: The Lords of Flatbush (videona Brooklynin kuninkaat) on vuonna 1974 ensi-iltansa saanut Martin Davidsonin ja Stephen Veronan ohjaama yhdysvaltalainen draamaelokuva. Elokuvan pääosia näyttelevät Perry King, Sylvester Stallone, Henry Winkler, Paul Mace ja Susan Blakely. Elokuva oli ensimmäisiä Stallonen käsikirjoittamia.


title: Lords of the Flatbush

text: "Video-oppaassa" vuodelta 1994 Bello Romano pitää elokuvaa teknisesti, tunnelmaltaan ja musiikiltaan tökerönä ja antaa sille yhden tähden viidestä, mikä vastaa sanallista arviota ”huono”.


Kansalaisjärjestöjen ihmisoikeussäätiö KIOS on suomalainen säätiö, joka vahvistaa ihmisoikeuksien toteutumista tukemalla kansalaisyhteiskunnan työtä kehittyvissä maissa. Kios perustettiin vuonna 1998 kansalaisjärjestöjen ja ulkoministeriön keskustelujen pohjalta. Myös KIOSin sisarsäätiöt, ympäristötyötä tekevä Siemenpuu-säätiö ja vammaistyötä tukeva Abilis-säätiö, perustettiin samoihin aikoihin.


title: Kansalaisjärjestöjen ihmisoikeussäätiö KIOS

text: KIOS antaa tukensa pääasiassa kuuteen kohdemaahan Itä-Afrikassa ja Etelä-Aasiassa. Itä-Afrikassa työtä tuetaan Keniassa, Ruandassa sekä Ugandassa. Etelä-Aasiassa KIOS tukee sekä työtä Nepalissa ja Sri Lankassa, että pakolaisuudessa toimivia tiibetiläisiä ihmisoikeustoimijoita. Joitain KIOSin pitkäaikaisia kumppanijärjestöjä tuetaan myös Bangladeshissa, Burundissa, Etiopiassa ja Pakistanissa.


text: KIOS toimii Suomessa ohjaamalla tukea kehittyvien maiden kansalaisjärjestöjen suunnittelemiin ja toteuttamiin ihmisoikeushankkeisiin. Ihmisoikeuksien toteutumista vahvistetaan hankkeissa esimerkiksi ihmisoikeuskoulutuksen ja -tiedotuksen, kampanjoinnin, ihmisoikeustilanteen valvonnan ja dokumentoinnin, vaikuttamistyön sekä oikeusavun keinoilla. Hankkeiden rahoituksen ohella KIOS tukee järjestöjen kykyä puolustaa ihmisoikeuksia vahvistamalla ihmisoikeustoimijoiden osaamista, verkostoja ja turvallisuutta.


text: KIOS:in mukaan ihmisoikeudet ovat edellytys kestävälle rauhalle ja kehitykselle, eriarvoisuuden vähentämiselle, yhteiskunnallisten ristiriitojen sekä inhimillisen kärsimyksen estämiselle. KIOS ymmärtää ihmisoikeudet niin, kuin ne on määritelty YK:n ja Euroopan neuvoston ihmisoikeussopimuksissa. KIOS:in mukaan se tekee työtä maailman puolesta, jossa kaikkien ihmisten ihmisarvo ja ihmisoikeudet ovat tunnustettuja ja valtiot ovat niihin sitoutuneita.


text: KIOSin perustajajärjestöjä ovat:


title: Vain laulajapoikia

text: Vain laulajapoikia on Ossi Elstelän ohjaama romanttinen komediaelokuva vuodelta 1951. Musiikin on säveltänyt Toivo Kärki, ja laulujen sanat ovat Reino Helismaan.


title: Vain laulajapoikia

text:
Bakteeritutkija (William Markus) rakastuu tanssijaan (Pirkko Niemelä) elokuvassa
, joka keskittyy revyyteatteri Punaisen Myllyn esityksen ympärille rakennetusta tarinassa.


title: Vain laulajapoikia

text: Ensilaulajana on 1950-1960-lukujen lavasuosikki Henry Theel, jonka muhkea ääni korvaa esiintymisen kankeutta. Mukana on myös ulkomaisia vierailijoita, taikuri, steppaaja ja käärmenainen.


title: Vain laulajapoikia

text: Vuoden keskitasoa heikommin menestynyt elokuva ei aikalaisarvioissa saanut erityisen myönteistä huomiota. Juha Nevalainen tiivistää: "[Elokuva on] kertakaikkiaan liian huolimaton, teknillisesti ja filmillisesti puutteellinen ja henkisesti köyhä ollakseen kunniaksi kenellekään." Kiitosta annetaan kuitenkin tanssiesityksille ja näyttelijöistä Ossi Elstelälle. Theel saisi erään arvioijan mukaan pysyä elokuvista kokonaan poissa.


title: Paweł Wojciechowski

text: Paweł Wojciechowski (s. 6. kesäkuuta 1989 Bydgoszcz) on puolalainen seiväshyppääjä. Hän edustaa SL WKS Zawisza Bydgoszcz -seuraa ja on pituudeltaan 185 cm.


title: Paweł Wojciechowski

text: Wojciechowski karsiutui loppukilpailusta Hengelon alle 20-vuotiaiden EM-kilpailuissa 2007. Hän juoksi samoissa kilpailuissa lisäksi 4 × 100 metrin viestin alkuerässä, jonka Puola voitti. Hän ei juossut loppukilpailussa, jonka Puola keskeytti. Bydgoszczin alle 20-vuotiaiden MM-kilpailuissa 2008 hän sai seiväshypyssä hopeaa tuloksella 540. Hän teki sisäratojen Puolan ennätyksen 586 cm Gentissä 13. helmikuuta 2011. Pariisin EM-hallikilpailuissa hän oli neljäs tuloksella 571. Hän voitti alle 23-vuotiaiden Euroopan-mestaruuden Ostravassa 2011 tuloksella 570. Hän hyppäsi ulkoratojen Puolan ennätyksen 591 cm Szczecinissä 15. elokuuta 2011.


title: Paweł Wojciechowski

text: Wojciechowski voitti maailmanmestaruuden Daegussa 2011 tuloksella 590 cm. Lontoon olympialaisissa 2012 hän karsiutui loppukilpailusta. Sopotin MM-hallikilpailuissa 2014 hän oli kahdestoista. Saman vuoden Zürichin EM-kilpailuissa hän sai hopeaa tuloksella 570. Pekingin MM-kilpailuissa 2015 hän saavutti pronssia tuloksella 580. Hän oli 2016 seitsemäs Amsterdamin EM-kilpailuissa ja karsiutui loppukilpailusta Rio de Janeiron olympialaisissa. Sisäratojen EM-kilpailuissa Belgradissa 2017 Wojciechowski voitti pronssia tuloksella 585. Lontoon MM-kilpailuissa 2017 hän sijoittui viidenneksi, Birminghamin MM-hallikilpailuissa 2018 hän oli kolmastoista.


title: Pekka Nebelung

text: Pekka Nebelung (s. 9. huhtikuuta 1979 Biberach an der Riss, Länsi-Saksa) on suomalais-saksalainen muusikko.


title: Pekka Nebelung

text: Nebelung oli Tangomarkkinoiden semifinalisti vuonna 2002. Lisäksi hän on voittanut "King Karaoke" -kilpailun, jossa hän oli myös yleisön suosikki. "Suomen tähti" -kilpailussa hän sijoittui toiseksi vuonna 2003. Hän oli Tangomarkkinoiden finalistien varasijalla vuonna 2003. Hän julkaisi singlen "Rakkautta riittää" vuonna 2006.


title: Pekka Nebelung

text: Nebelung on voittanut Lahden valtakunnallisen puhallinkilpailun trumpettisarjan vuosina 1994 ja 1997.


title: Pekka Nebelung

text:
Hän on toiminut trumpetistina Turun kaupunginorkesterissa, Deutsche kammerphilharmonie Bremenissä, sekä Kaartin soittokunnassa.
Nebelung on opiskellut trumpetinsoittoa Turun konservatoriossa, Palmgren-konservatoriossa, Turun taideakatemiassa ja Sibelius-Akatemiassa opettajinaan Reijo Borman, Erkki Karjalainen, Jouko Harjanne ja Juhani Listo.


title: Pekka Nebelung

text: Tällä hetkellä Pekka Nebelung opiskelee Jyväskylän yliopistossa musiikkikasvatusta. Hän toimi opettajana ja musiikkiteatterilinjan johtajana Kaarinan lukiossa joulukuuhun 2017 asti.


title: Pekka Nebelung

text: Hän johtaa Forssan mieskuoroa, KaMu-kuoroja, VTT:n Sointua, sekä lauluyhtye Pavanea. Lisäksi Nebelung toimii Viihdekuoroliitto ry:n puheenjohtajana. Kaarinalainen KaMu-kuorot valittiin Yleisradion vuoden nuorisokuoroksi kaudelle 2017 – 2018.


title: A80-luokka

text: A80-luokka oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon kuului kaksitoista alusta.


title: A80-luokka

text: Sodan päättyessä olivat A83-A85 ja A96-A113 keskeneräisiä. Aluksista A82 siirrettiin osina junalla Polaan, jossa se palveli Saksan Välimeren sukellusvenelaivueen emälaivana ja sen miehistö upotti aluksensa 29. lokakuuta 1918. Sodasta selvinneet alukset romutettiin 1920-luvun alkupuoliskolla lukuun ottamatta neljää Puolalle luovutettua alusta.


title: Kormoran II -luokan miinantorjunta-alus

text: Kormoran II on hanke, joka tähtää nykyaikaisten miinanraivausalusten hankkimiseen Puolan laivastolle. Alukset on tilattu Remontowa Shipbuilding S.A.:lta. Vuoden 2011 puolustusbudjettiin kuuluu yhden luokkaan kuuluvan aluksen hankinta. Sen on arvioitu tulevan palvelukseen 2015–2016. Suunnitelmissa on kaksi muutakin alusta.


title: Idän soturit (elokuva)

text: Idän soturit () on Siu-Tung Chingin ja Johnny Ton ohjaama hongkongilainen toimintaelokuva vuodelta 1993. Elokuvan päähenkilöinä on kolme naista, joita näyttelevät Michelle Yeoh, Maggie Cheung ja Anita Mui.


title: Uno Lindelöf

text: Uno Lorenz Lindelöf (30. maaliskuuta 1868 Helsinki – 7. helmikuuta 1944 Helsinki) oli suomalainen kielentutkija ja englantilaisen filologian professori.


title: Uno Lindelöf

text: Lindelöfin vanhemmat olivat ylijohtaja, todellinen valtioneuvos Lorenz Leonard Lindelöf ja Gabriela Krogius. Matemaatikko Ernst Lindelöf ja viulisti, konserttimestari Carl Lindelöf olivat hänen veljiään. Uno Lindelöf pääsi ylioppilaaksi ruotsalaisesta normaalilyseosta 1885 ja valmistui filosofian kandidaatiksi 1888, lisensiaatiksi 1890 sekä maisteriksi ja tohtoriksi 1890.Lindelöf toimi Helsingin yliopiston germaanisen filologian dosenttina 1892–1907, englantilaisen filologian ylimääräisenä professorina 1907–1921 ja vakinaisena professorina 1921–1936. Hän oli Nya svenska läroverketin opettajana 1892–1902 ja johtokunnan puheenjohtajana 1903–1944. Lindelöf osallistui säätyvaltiopäiville aateliston edustajana 1897–1906. Hän oli ruotsalaisen kansanpuolueen kansanedustajana 1909–1923 edustaen Uudenmaan läänin vaalipiiriä ja toimi eduskunnan sivistysvaliokunnan puheenjohtajana 1909–1913. Lindelöf oli myös Helsingin kaupunginvaltuuston jäsen 1909–1911.


title: ORP Pińsk

text: ORP Pińsk oli Puolan laivaston Warszawa-luokan jokimonitori, joka palveli toisen maailmansodan alussa ennen uppoamistaan.


title: ORP Pińsk

text: Alus tilattiin 1920 kolmen sisaraluksensa kanssa Gdanskin telakalta. Alus laskettiin vesille 30. huhtikuuta ja se otettiin palvelukseen 1921.


title: ORP Pińsk

text: Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen ja se liitettiin Neuvostolaivastoon 1941 nimellä "Zhitomir". Alus tuhottiin 1941 räjäyttämällä Saksan aloitettua hyökkäyksensä itään.


title: ORP Toruń (1920)

text: ORP Toruń oli Puolan laivaston Warszawa-luokan jokimonitori, joka palveli toisen maailmansodan alussa ennen uppoamistaan.


title: ORP Toruń (1920)

text: Alus tilattiin 1920 kolmen sisaraluksensa kanssa Gdanskin telakalta. Alus laskettiin vesille 30. huhtikuuta nimettynä "ORP Mozyrziksi" ja se otettiin palvelukseen 1921. Alus nimettiin kesäkuussa 1925 "ORP Toruńiksi".


title: ORP Toruń (1920)

text: Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen, ja se liitettiin Neuvostolaivastoon 1941 nimellä "Vitebsk". Alus tuhottiin 1941 räjäyttämällä Saksan aloitettua hyökkäyksensä itään.


title: Hugo Pipping (kielitieteilijä)

text: Knut Hugo Pipping (5. marraskuuta 1864 Hämeenlinna – 31. heinäkuuta 1944 Turku) oli suomalainen foneetikko, kielentutkija ja professori.


title: Hugo Pipping (kielitieteilijä)

text: Pippingin vanhemmat olivat piiri-insinööri, everstiluutnantti, filosofian tohtori Knut Theodor Pipping (1826—1885) ja hänen toinen vaimonsa Christina Lovisa Alina Standertskjöld (1842—1864). Muita sisaruksia olivat Anna Christina (1861—1926) ja kaunokirjallisuuden kääntäjä Aline Pipping (1863—1963) sekä sisarpuoli Bertha Adèle (1849—1908) ja velipuoli Max (1851—1936) isän ensimmäisestä avioliitosta.


title: Hugo Pipping (kielitieteilijä)

text: Knut Hugo pääsi ylioppilaaksi ruotsalaisesta normaalilyseosta 1882 ja valmistui filosofian kandidaatiksi ja maisteriksi 1886 sekä lisensiaatiksi ja tohtoriksi 1890. Pipping harjoitti jatko-opintoja Kielissä 1888–1889 ja 1893–1894 sekä Uppsalassa 1898–1901.


title: Hugo Pipping (kielitieteilijä)

text: Pipping toimi Helsingin yliopiston fonetiikan dosenttina 1891–1903, Göteborgin korkeakoulun pohjoismaisten kielten ja fonetiikan dosenttina 1903–1907, Helsingin yliopiston ruotsinkielen ja kirjallisuuden ylimääräisenä professorina 1907 sekä Helsingin yliopiston pohjoismaisen filologian professorina 1908–1929. Hän oli Uusmaalaisen osakunnan kuraattori 1901–1902 ja inspehtori 1918–1924. Pipping sai Uppsalan yliopiston filosofian kunniatohtorin arvon 1927. Hän toimitti 1910–1930 Studier i nordisk filologi-sarjaa.


title: Hugo Pipping (kielitieteilijä)

text: Pipping osallistui säätyvaltiopäiville aatelin edustajana 1897. Hän oli Svenska landsmålsföreningenin puheenjohtaja 1908–1924, Åbo Akademin valtuuskunnan puheenjohtaja 1929–1930, Muinaistieteen toimikunnan jäsen 1912–1918 sekä Svenska litteratursällskapet i Finlandin hallituksen jäsen 1903–1904 ja 1907–1936, varapuheenjohtaja 1918–1922 ja 1924–1936 sekä seuran puheenjohtaja 1922–1924.


title: Hugo Pipping (kielitieteilijä)

text: Hugo Pipping oli vuodesta 1888 naimisissa Anna Constance Westermarckin (1867–1942) kanssa. Heidän lapsiaan olivat Åbo Akademin professori Hugo Rudolf (Rolf) Pipping (1889–1963), Åbo Akademin professori Nils Johan Pipping (1890–1982) ja Åbo Akademin kansleri ja kansantaloustieteen professori Hugo Edvard Pipping (1895–1975) sekä filosofian maisteri Märta Helena Aline Reuter (1902–1990).


title: Bovallius-ammattiopisto

text: Bovallius-ammattiopisto oli S. ja A. Bovalliuksen säätiön ylläpitämä ammatillinen erityisoppilaitos, joka järjesti koulutusta Jyväskylässä, Pieksämäellä, Turussa sekä useilla muilla paikkakunnilla. Vuoden 2018 alusta se yhdistyi Validia ammattiopiston kanssa Ammattiopisto Spesiaksi.


title: Bovallius-ammattiopisto

text: Bovalliuksen koulutustarjontaan kuuluivat valmentava koulutus, ammatilliset perustutkinnot, ammatillinen lisäkoulutus sekä oppisopimuskoulutus. Bovallius-ammattiopistossa opiskeli viime vuosina noin 530 opiskelijaa. Bovallius-ammattiopisto tarjosi asiantuntijapalveluita myös muille organisaatioille.


title: Bovallius-ammattiopisto

text: Bovallius-ammattiopisto perustettiin vuonna 1901 Sofia ja Angelique Bovalliuksen testamentin perusteella. Pieksämäellä Nikkarilassa syntyneillä ja naimattomina pysyneillä sisaruksilla oli ainoastaan kaukaisia sukulaisia ja Angeliquen kerrotaan lausuneen: ”Jos he saisivat periä omaisuutemme, niin olisi siitä heille enemmän vahinkoa kuin hyötyä. Olemme sen takia päättäneet lahjoittaa kaikki varamme johonkin hyväntekeväiseen tarkoitukseen. Serkkumme, rovasti Aron Borgin kanssa olemme asiasta keskustelleet. Hän on, kuten tiedät, harras kuuromykkäin ystävä. Hän otti minut mukaansa keväällä koulunne tutkintoon. Siitä alkaen on sisarelleni ja minulle selvennyt, että Jumala tahtoo meidän käyttämään Hänen meille antamansa lahjat juuri kuuromykkäraukkojen hyväksi.”


title: Bovallius-ammattiopisto

text: Nikkarilassa tarjottiin ensimmäisen kerran opetusta kuuroille jo vuonna 1871. Sisarukset kuitenkin huomasivat, ettei koulu voi aloittaa toimintaansa heidän eläessään; heillä ei ollut vielä varaa siihen. Niinpä he päättivät koko loppuelämänsä ajan koota rahaa haavettaan varten, ja 1894 laaditussa testamentissaan he määräsivät, että Nikkarilaan rakennetaan heidän rahoillaan koulukoti kuuromykkätytöille. Kun rakennukset olisivat valmiit, jätettäisiin koulu kouluhallituksen hallintaan. Lisäksi sisarusten rahoista muodostettiin S. ja A. Bovalliuksen lahjoitusrahasto, jolla koulua ylläpidettiin. Oppilaitosta ylläpit S. ja A. Bovalliuksen säätiö.


title: Bovallius-ammattiopisto

text: Alkujaan Bovallius-ammattiopisto toimi Pieksämäellä, mutta vuoden 2009 alussa toiminta laajeni merkittävästi, kun Kuhankosken erityisammattikoulu Laukaasta ja Aura-instituutti Turusta yhdistyivät siihen. Yhdistyminen oli osa prosessia, jossa valtio luopui ammatillisista erityisoppilaitoksista ja siirsi ne yksityisten koulutuksen järjestäjien ylläpidettäviksi. Bovallius-konserniin kuuluivat myös sosiaalinen yritys Bovallius-Palvelut Oy sekä organisaation kiinteistöistä huolehtiva Bovallius-Kiinteistöt Oy.


title: Jenny af Forselles

text: Jenny Mathilda af Forselles (27. toukokuuta 1869 Elimäki – 16. syyskuuta 1938 Helsinki) oli suomalainen filosofian tohtori, opettaja ja ruotsalaisen kansanpuolueen kansanedustaja.


title: Jenny af Forselles

text: Af Forsellesin vanhemmat olivat kartanonomistaja, eversti Fredrik af Forselles ja Adolfina Emilia Kellander. Hän pääsi ylioppilaaksi ruotsalaisesta normaalilyseosta 1896 ja opiskeli Helsingin yliopistossa valmistuen filosofian kandidaatiksi 1898, maisteriksi 1900 ja lisensiaatiksi 1904.


title: Jenny af Forselles

text: Af Forselles toimi Suomen matkailijayhdistyksen toimiston johtaja Helsingissä 1896–1905 ja sen jälkeen hän oli yksityisen ruotsalaisen tyttökoulun opettajana Helsingissä 1905–1937. Hän oli sosiaalihallituksen ylimääräinen virkamies 1918–1921 ja kouluhallituksen ruotsalaisen osaston neuvotteleva kouluneuvos 1920. Af Forselles toimi Nutid-lehden päätoimittajana 1909–1916.


title: Jenny af Forselles

text: Af Forselles oli kansanedustajana 1909–1910 (Vaasan läänin eteläinen vaalipiiri) ja 1911–1917 (Turun läänin eteläinen vaalipiiri). Hän oli Helsingin kaupunginvaltuuston jäsenenä ja kuului Mannerheimin lastensuojeluliiton keskushallitukseen, Suomen sotilaskotiliiton hallitukseen ja Naistyön keskuskomiteaan.


title: Loud

text: Loud voi tarkoittaa:Musiikissa:


title: Emma Åkerman

text: Emma Henrika Åkerman os. "Perander" (9. lokakuuta 1851 Kuopio – 18. tammikuuta 1931 Taipalsaari) oli suomalainen opettaja ja ruotsin sekä suomen kielellä kirjoittanut runoilija. Hän käytti nimimerkkejä "Emma" ja "-ma".


title: Emma Åkerman

text: Emma Åkermanin isä oli Kuopion pormestari Nils Fredrik Perander ja veli hovioikeudenneuvos Niilo Perander, joka tunnettiin myös näyttelijänä. Hän kävi Viipurissa ja Helsingissä tyttökoulua ja oli sitten useita vuosia pikkulastenkoulun opettajana Viipurissa. Emma Åkerman meni 1872 naimisiin hovioikeudenneuvos D. W. Åkermanin kanssa. Heidän perheessään oli 14 lasta.


title: Emma Åkerman

text: Emma Åkerman toimi Suomen Naisyhdistyksen Viipurin yhdistyksen ensimmäisenä puheenjohtajana 1886–1901 ja osallistui politiikkaan Suomalaisen puolueen piirissä. Hän oli kiinnostunut raittius-, opetus- ja siveyskysymyksistä ja oli myös mukana perustamassa Viipurin yhteiskoulua.


title: Emma Åkerman

text: Åkerman julkaisi elinaikanaan yhden runokokoelman ja hän kirjoitti myös runoja ja muita kirjoitelmia suomen ja ruotsin kielillä naisasialiikkeen julkaisemiin kalentereihin.


title: Sabotage

text: Sabotage (englantia tai ranskaa, suom. "sabotaasi") voi tarkoittaa seuraavia:


title: S. ja A. Bovalliuksen säätiö

text: S. ja A. Bovalliuksen säätiö on vuonna 1905 Sofia (1815–1891) ja Angelique (1817–1901) Bovalliuksen säätiöimän omaisuuden turvin toimintansa aloittanut yleishyödyllinen säätiö, jonka varallisuus muodostuu pääosin Pieksämäen alueella sijaitsevasta metsä- ja kiinteistöomaisuudesta.


title: S. ja A. Bovalliuksen säätiö

text: Säätiö kehittää erityistä tukea tarvitsevien opiskelu- ja työllistymismahdollisuuksia ylläpitämällä ammatillista erityisoppilaitosta, aiemmin Bovallius-ammattiopistoa ja vuoden 2018 alusta Bovalliuksen ja Validia ammattiopiston fuusiosta syntynyttä Spesiaa sitä varten perustetun osakeyhtön toisena omistajana. Koulutustoiminnan lisäksi säätiön toimintoihin kuuluvat sosiaalinen yritys Bovallius-Palvelut Oy sekä säätiön kiinteistö- ja metsäomaisuudesta huolehtiminen. Säätiö tukee tavoitteidensa mukaista toimintaa myös jakamalla avustuksia.


title: S. ja A. Bovalliuksen säätiö

text: S. ja A. Bovalliuksen säätiön toimitusjohtajana toimii Mia Sarpolahti. Säätiön hallitukseen kuuluu 3–6 jäsentä. Hallituksen puheenjohtajana vuoden 2018 alusta alkaen toimii Antti Heikkilä. Säätiön viimeiseen valtuuskuntaan kuuluivat Opetushallituksen johtokunnan nimeämät seitsemän varsinaista jäsentä ja kaksi varajäsentä. Puheenjohtajana toimi pääjohtaja Aulis Pitkälä. Valtuuskunta on 8.1.2018 sääntömuutoksen jälkeen lakkautettu.


title: U-luokka (sukellusvene)

text: U-luokka oli Britannian Kuninkaallisen laivaston toisessa maailmansodassa palvellut sukellusveneluokka, johon kuului 49 hieman ennen sodan alkua ja sodan aikana kolmessa erässä (alaluokassa) valmistettua alusta.


title: U-luokka (sukellusvene)

text: Nämä pienehköt sukellusveneet, joiden uppouma oli noin 630 tonnia, oli alun perin suunniteltu aseistamattomiksi koulutusveneiksi korvaamaan ikääntyvät H-luokan alukset. Ensimmäiset kolme tilattiin vuonna 1936, ja ne muutettiin valmistuksen aikana kuljettamaan neljää sisäistä ja kahta ulkoista torpedoa. Lisäksi kahta ensimmäistä lukuun ottamatta kaikki luokan alukset aseistettiin kolmituumaisella tykillä, vaikka tykkimiehistöllä ei ollutkaan omaa luukkua kulkemista varten. Kulku tykille tapahtui komentotornin kautta.


title: U-luokka (sukellusvene)

text: Sodan uhan kasvaessa tilattiin seuraavan erän kaksitoista alusta, joista ainoastaan neljään sijoitettiin ulkoiset torpedoputket. Ulkoiset torpedoputket poistettiin niiden aiheuttamien ongelmien vuoksi.


title: U-luokka (sukellusvene)

text: Alukset osoittautuivat käyttökelpoisiksi Pohjanmerellä ja Välimerellä. Kolmannen erän 34 alusta tilattiin kahdessa osassa 1940 ja 1941. Ne muistuttivat toisen erän aluksia, mutta niiden pituus oli kasvanut viisi jalkaa parannettaessa rungon virtaviivaisuutta.


title: Hanna Favorin

text: Hanna Augusta Favorin (23. joulukuuta 1845 Ruokolahti – 27. marraskuuta 1919 Lohja) oli suomalainen oppikirjojen tekijä ja suomentaja. Hän käytti nimimerkkiä "H.F.".


title: Hanna Favorin

text: Hanna Favorinin vanhemmat olivat kappalainen Anders Abraham Favorin ja Lovisa Ingman. Hänen nuorempi sisarensa oli taidemaalari Ellen Favorin.


title: Packalén

text: Packalén on muun muassa seuraavien henkilöiden sukunimi:


title: Matti Packalén

text: Matti Heikki Juhani Packalén (1. huhtikuuta 1947 Helsinki – 21. toukokuuta 2018 Helsinki) oli suomalainen diplomi-insinööri ja yritysjohtaja. Hän toimi muun muassa Kansa-yhtymän ja Alma Median toimitusjohtajana.


title: Matti Packalén

text: Packalén oli koulutukseltaan tuotantotalouden insinööri. Hän oli Kansa-yhtymän toimitusjohtaja vuosina 1986–1992, sen jälkeen Aamulehti-yhtymän ja sitten Alma Median toimitusjohtaja. Vuodesta 2001 hän edusti Pohjoismaita Kansainvälisen kauppakamarin ICC:n hallituksessa. Packalénilla oli vuodesta 2004 konsulttialan yritys Pacom Oy. Tampereen yliopisto myönsi hänelle kunniatohtorin arvonimen.


title: 76 Freia

text: 76 Freia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Heinrich Louis d'Arrest vuonna 1862. Pikkuplaneetta sai nimensä skandinaavisen mytologian Freija-jumalattaren mukaan. Koska Freian läpimitta on noin 184 kilometriä, se on päävyöhykkeen kohteeksi melko suuri. Freian pyörähdysaika eli vuorokauden pituus sen pinnalla on noin 9,97 tuntia.


title: Giuseppe Mazzini

text: Giuseppe Mazzini (22. kesäkuuta 1805 Genova – 10. maaliskuuta 1872 Pisa) oli italialainen vapaustaistelija ja vallankumouksellinen nationalisti. Hänellä oli tärkeä rooli Italian yhdistymisen ajamisessa.


title: Giuseppe Mazzini

text: Mazzini perusti vuonna 1831 maanalaisen Nuori Italia -liikkeen, jonka hän laajensi Nuori Eurooppa -järjestöksi. Hän johti useita epäonnistuneita kapinayrityksiä Pohjois-Italian vapauttamiseksi Itävallan alaisuudesta. Nuori Italia -liike toimi vallankumouksellisten innoittajana ympäri Eurooppaa, ja Mazzini muistetaankin yhtenä keskeisenä tasavaltalaisen nationalismin edustajana.


title: Giuseppe Mazzini

text: Giuseppe Mazzinin vanhemmat olivat Giacomo Mazzini ja Maria Drago. Hänen isänsä oli lääkäri. Hänen kotikaupunkinsa Genova oli entinen tasavalta, joka liitettiin osaksi Sardinian kuningaskuntaa Napoleonin sotien jälkeen vuonna 1814. Mazzini oli jo lapsena hyvin lahjakas ja aloitti opintonsa Genovan yliopistossa vain 14-vuotiaana. Valmistuttuaan lakimieheksi vuonna 1826 hän toimi köyhien asianajajana ja kirjoitti artikkeleita poliittisiin lehtiin. Nuorena häntä houkutti näytelmä- tai romaanikirjailijan ura.


title: Giuseppe Mazzini

text: Mazzini kiinnostui Italian vapaustaistelusta seuratessaan sivusta vuosina 1820–1822 vallankumouksellista liikehdintää ja sen tukahduttamista Genovassa. Hän liittyi vuonna 1827 Italian yhdistymistä ajaneeseen maanalaiseen Carbonari-salaseuraan. Vuonna 1830 eräs toinen seuran jäsen ilmiantoi hänet viranomaisille ja hänet vangittiin kolmen kuukauden ajaksi Savonan linnoitukseen. Vankeusaikanaan hän päätti luoda uuden liikkeen Italian vapaustaistelun johtoon taantumassa olleen Carbonarin tilalle. Mazzini vapautettiin vuoden 1831 alussa todisteiden puutteessa, mutta hänet määrättiin valitsemaan joko vapaaehtoinen maanpako tai asuminen valvonnan alaisena pikkukaupungissa. Hän valitsi ensimmäisen vaihtoehdon ja asettui Ranskan Marseilleen. Hän asui Marseillessa kaksi vuotta ja kohosi nopeasti italialaisten poliittisten emigranttien yhteisön johtavaksi hahmoksi.


title: Giuseppe Mazzini

text: Mazzini julkaisi 1831 Marseillessa Sardinian kuninkaalle Kaarle Albertille osoitetun avoimen kirjeen, jossa vaati tätä antamaan kuningaskunnalleen perustuslain, asettumaan Italian kansallisen liikkeen johtoon ja karkottamaan itävaltalaiset joukot Lombardia-Venetian alueelta. Kirje herätti huomiota Italiassa ja Kaarle Albert julisti Mazzinia odottavan pidätys, mikäli hän palaisi Sardinian kuningaskuntaan. Elinikäisenä tasavaltalaisena tunnettu Mazzini julisti myöhemmin vedonneensa kuninkaaseen vain paljastaakseen tämän haluttomuuden toimia Italian vapauden puolesta. Hänen mukaansa Italian tulevaisuuden loisivat ”"ei paavi eikä kuningas – vain Jumala ja kansa"”.


title: Giuseppe Mazzini

text: Marseillessa asuessaan Mazzini perusti nuorille miehille suunnatun Italian kansallisen vapaustaisteluliikkeen, jolle hän antoi nimeksi Nuori Italia, "La giovine Italia". Nuoren Italian manifesti julkaistiin lokakuussa 1831. Liikkeen tavoitteena oli vapauttaa Italian alueen valtiot vieraasta vallasta ja yhdistää ne yhdeksi tasavallaksi. Keinoina tämän saavuttamiseksi oli tarkoitus käyttää sekä valistusta että kansannousujen nostattamista eri puolilla Italiaa. Nuori Italia oli ensimmäinen Italian vapausliikkeistä, joka jäsenistö edusti kaikkia yhteiskuntaluokkia. Liike sai nopeasti vastakaikua Italian nuorisolta, sen salaisia osastoja perustettiin eri kaupunkeihin ja vuonna 1833 jäseniä ilmoitettiin olleen jo 60 000. Mazzinin maanpaossa toimittamaa propagandalehteä "Giovine Italiaa" salakuljetettiin maahan.


title: Giuseppe Mazzini

text: Nuoren Italian järjestämät kansannousuyritykset epäonnistuivat surkeasti. Vuonna 1833 Sardinian kuningaskuntaan suunniteltu sotaväen johtama kansannousu paljastui ennenaikaisesti, minkä seurauksena 12 hankkeen johtajaa teloitettiin ja yksi teki itsemurhan. Mazzini tuomittiin poissaolevana kuolemaan. Vaikka Nuoren Italian organisaatio tuhoutui, Mazzini kuitenkin uskoi vastatoimien vain voimistavan liikettä, sillä hänen mukaansa ”"aatteet kypsyvät nopeasti kun niitä ravitaan marttyyrien verellä"”. Hän pyrki laajentamaan umpikujaan joutuneen Nuoren Italian koko Euroopan laajuiseksi vapausliikkeiden verkostoksi. Sen innoittamina syntyivät muun muassa Nuori Saksa, Nuori Puola ja Nuori Sveitsi. Yhteinen kattojärjestö Nuori Eurooppa julistettiin perustetuksi huhtikuussa 1834 Sveitsin Bernissä. Mazzinin lopullisena tavoitteena oli Italian johdolla syntyvä suvereenien kansojen hallitsema Eurooppa.


title: Giuseppe Mazzini

text: Ranskan viranomaisten uhkaamana Mazzini joutui siirtymään vuonna 1833 Marseillesta Genèveen Sveitsiin. Hän yritti koota siellä tuhannen miehen vapaaehtoisjoukkoa marssimaan Sardinialle kuuluneeseen Savoijiin, mutta suunnitelma kariutui, kun kasaan saatiin vain 200 miestä. Vuonna 1836 Mazzini joutui pakenemaan myös Sveitsistä ja hän asettui tammikuussa 1837 asumaan Lontooseen Englantiin. Seuraavina vuosina hän vietti vaatimatonta elämää kirjoitellen englantilaisiin aikakauskirjoihin ja johti perustamaansa italiankielistä poikakoulua. Vuonna 1840 Mazzini perusti Lontoossa ilmestyneen italiankielisen viikkolehden "Apostolato popolaren" ja jatkoi kirjeitse yhteydenpitoa liittolaisiinsa. Vuonna 1844 hän oli yhteydessä Bandieran veljeksiin, jotka pian teloitettiin heidän yritettyään johtaa tuhoontuomittua kapinaa Calabriassa. Mazzinin ystävät parlamentissa saivat Englannin hallituksen myöntämään, että se oli avannut salaa Mazzinin kirjeenvaihtoa ja välittänyt tiedot tulevasta kapinasta Molempain Sisiliain kuningaskunnan viranomaisille. Tapaus toi Mazzinille paljon yleistä myötätuntoa Englannissa.


title: Giuseppe Mazzini

text: Pariisissa asuneen Giuseppe Lambertin avulla Mazzini sai 1840-luvun alussa Nuoren Italian elvytettyä. Vuonna 1847 hän esitti edistyksillisiä uudistuksia toteuttaneelle uudelle paaville Pius IX:lle osoitetun avoimen kirjeen, joka oli sisällöltään samantapainen kuin vuoden 1831 Kaarle Albertille osoitettu kirje. Paavi ei kommentoinut Mazzinin kirjettä julkisesti.


title: Giuseppe Mazzini

text: Vuoden 1848 vallankumouksen puhjettua Mazzini palasi Italiaan ensimmäistä kertaa 17 vuoteen. Hän matkusti keväällä Milanoon pian sen jälkeen, kun milanolaiset olivat karkottaneet itävaltalaiset vallanpitäjänsä ja Sardinian kuningaskunta oli julistanut sodan Itävallalle. Mazzini sai milanolaisilta aluksi innostuneen vastaanoton, mutta ristiriidat nousivat pian esiin. Milanon väliaikainen hallitus tuki kuningas Kaarle Albertin tarjousta liittää Itävallasta irtautunut Lombardia Sardinian kuningaskuntaan. Mazzini halusi Lombardiasta tasavallan, mutta piti sodan oloissa yhteistyötä Kaarle Albertin kanssa välttämättömänä, mitä taas Milanon tasavaltalaisten johtajat pitivät tasavaltalaisen aatteen pettämisenä. Mazzini julkaisi Milanossa "L’Italia del popolo" -nimistä lehteä. Kun itävaltalaiset joukot jo syksyllä 1848 valtasivat Milanon takaisin, Mazzini liittyi vähäksi aikaa toisen vapaustaistelijan Giuseppe Garibaldiin johtamaan vapaaehtoisjoukkoon, kunnes joutui pakenemaan Sveitsin kautta takaisin Englantiin.


title: Giuseppe Mazzini

text: Mazzini palasi jo vuonna 1849 Italiaan, aluksi Toscanaan, jossa hän oli lyhytikäisen väliaikaisen vallankumoushallinnon jäsenenä, ja sen jälkeen Roomaan. Paavin paettua vallankumousta Kirkkovaltion asukkaat olivat perustaneet tammikuussa 1849 Rooman tasavallan, jonka johto annettiin triumviraatiksi kutsutuille kolmelle miehelle. Mazzini valittiin maaliskuussa yhdeksi kolmesta triumvirista ja hänestä tuli käytännössä hallituksen johtaja. Hän valmisteli monia uudistuksia, mutta niitä ei ehditty toteuttaa, sillä paavin avukseen kutsumat ranskalaiset joukot valtasivat Rooman ja kukistivat tasavallan pitkän piirityksen jälkeen heinäkuun alussa samana vuonna. Mazzini pakeni jälleen takaisin Lontooseen.


title: Giuseppe Mazzini

text: Vallankumousliikehdinnän jouduttua Italiassa ja muualla Euroopassa tukahdutetuksi Mazzini jatkoi entiseen tapaansa toimintaansa Lontoossa. Hän perusti vuonna 1851 Italian ystävät -nimisen seuran ja 1858 "Pensiero ed azione" -lehden. Hän tuki edelleen pääasiassa maanpaosta käsin useita epäonnistuneita kapinayrityksiä Italiassa: vuoden 1853 Milanon työläiskapinaa, vuosina 1853–1854 kahta Felice Orsinin yritystä nostattaa kapina Carrarassa ja vuonna 1857 Carlo Pisacanen maihinnousua Calabriassa. Mazzini sai tästä hyvästä vuonna 1857 poissaolevana jo toisen kuolemantuomionsa. Jatkuvat kapinayritykset pitivät Italian kysymystä koko Euroopan tietoisuudessa, mutta niiden seurauksena Sardinian kuningaskunnassa pääministeri Camillo Cavourin ympärille ryhmittyneet maltilliset uudistusmieliset alkoivat turhautua Mazzinin strategiaan. Aloite Italian vapaustaistelussa siirtyi lopulta monarkisteille, Cavourille ja Sardinian kuningas Viktor Emanuel II:lle.


title: Giuseppe Mazzini

text: Mazzini ei ollut enää merkittävässä roolissa vuosien 1859–1861 Italian yhdistymiseen johtaneissa sodissa ja kansannousuissa. Giuseppe Garibaldin vuonna 1860 johtama tuhannen sotaretki suunniteltiin hyödyntämällä Mazzinin aikaisempia kapinasuunnitelmia, mutta Mazzini ei muuten ollut osallisena hankkeessa. Garibaldin julistauduttua eteläisen Italian väliaikaiseksi diktaattoriksi Mazzini vieraili lyhyesti Napolissa, mutta palasi pian Lontooseen. Tasavaltalaisena hän vastusti vuoden 1861 Italian kuningaskunnan perustamista ja vietti pääosan loppuelämästäänkin maanpaossa.


title: Giuseppe Mazzini

text: Mazzini valittiin protestihengessä vuonna 1865 Messinan kaupungin edustajana Italian parlamenttiin, mutta koska hänelle langetettu kuolemantuomio oli edelleen voimassa, Italian viranomaiset mitätöivät vaalin. Seuraavana vuonna annettu yleinen armahdus olisi poistanut esteen, mutta Mazzini kieltäytyi vastaanottamasta paikkaansa parlamentissa. Koska Italian yhdistymistä ei ollut saatettu loppuun, Mazzinin suurin mielenkiinnon kohde 1860-luvulla oli Itävallalle jääneen Venetsian alueen sekä Kirkkovaltion hallitseman Rooman vapauttaminen. Molemmat päämäärät toteutuivat lopulta ilman hänen panostaan. Erityisesti Rooman saaminen yhdistyneen Italian pääkaupungiksi oli Mazzinille tärkeää, sillä hän oli uskoi historiallisia valtakuntia seuraavaan ”kolmanteen Roomaan”, joka toisi mukanaan uuden loiston. Vuonna 1870 Mazzini oli menossa Sisiliaan johtamaan tasavaltalaista kansannousua, mutta jäi kiinni matkalla Kirkkovaltion alueella ja joutui lyhyeksi aikaa vangituksi Gaetaan. Italian joukkojen vallattua Rooman samana vuonna hänet armahdettiin.


title: Giuseppe Mazzini

text: Mazzini oli 1860-luvulla kosketuksissa myös nousevaan sosialistiseen työväenliikkeeseen. Hän jättäytyi kuitenkin sivuun sosialistisesta internationaalista, koska ei hyväksynyt sen enempää Karl Marxin kommunismia kuin Mihail Bakuninin anarkismiakaan. Hän ei hyväksynyt näiden kielteistä suhtautumista uskontoon ja yksityisomaisuuteen eikä luokkataisteluoppeja.


title: Giuseppe Mazzini

text: Elämänsä viimeiset vuodet Mazzini vietti pääasiassa Sveitsissä ja Englannissa. Hän toimitti Sveitsin Luganossa "Roma del popolo" -lehteä. Vuonna 1872 hän matkusti Italiaan ja kuoli Pisassa keuhkopussintulehdukseen 66-vuotiaana. Hänet haudattiin synnyinkaupunkiinsa Genovaan.


title: Giuseppe Mazzini

text: Eläessään Mazzini oli Italiassa voimakkaasti mielipiteitä jakanut hahmo, toisille sankari ja toisille valtion vihollinen. Yhdistyneessä Italiassa hänet kohotettiin kansallissankariksi, mutta monien mielestä hän ansaitsi tämän aseman vain 1830–1840-lukujen innoittavan toimintansa ansiosta, kun taas hänen myöhempää poliittista toimintaansa pidettiin hyödyttömänä tai haitallisena Italian asialle. 1900-luvun italialainen historiankirjoitus on arvioinut myös Mazzinin myöhempää toimintaa positiivisessa valossa, sillä pitämällä yllä jatkuvaa vallankumouksen uhkaa hän loi myös maltillisille hallituksille paineen ryhtyä toimiin Italian yhdistämiseksi.


title: Giuseppe Mazzini

text: Mazzinin 18-osaiset kootut teokset julkaistiin italiaksi vuosina 1861–1891.


title: Giuseppe Mazzini

text: Mazzini pysyi koko ikänsä naimattomana. Hän oli 1830-luvulla muutaman vuoden ajan suhteessa vallankumousliikkeessä toimineen Giuditta Bellerio Sidoli -nimisen lesken kanssa.


title: Freia

text: Freia merkitsee:


title: 72 Feronia

text: 72 Feronia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1861. Pikkuplaneetta sai nimensä roomalaisen mytologian Feronia-jumalattaren mukaan. Feronian läpimitta on noin 86 kilometriä ja sen pyörähdysaika on noin 8,10 tuntia.


title: Valkeat yöt

text: Valkeat yöt voi tarkoittaa ainakin seuraavia:


title: 74 Galatea

text: 74 Galatea on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. W. Tempel vuonna 1862. Pikkuplaneetta sai nimensä kreikkalaisen mytologian Galateia-nereidin mukaan, tai sitten nimi viittaa myyttisen Pygmalionin veistämään patsaaseen. Koska Galatean läpimitta on noin 119 kilometriä, se on melko suuri päävyöhykkeen kohde.


title: 74 Galatea

text: Galatea on kooltaan samaa luokkaa kuin viides löydetty pikkuplaneetta Astraea, joka löytyi jo vuonna 1845 ja on Galatean tavoin päävyöhykkeen asteroidi. Galatea kuitenkin löytyi 17 vuotta Astraeaa myöhemmin, sillä sen pinta on huomattavasti Astraean pintaa tummempi. Galatean pyörähdysaika eli vuorokauden pituus sen pinnalla on noin 17,27 tuntia. Tätä asteroidia ei tule sekoittaa Neptunuksen kuuhun, jolla on sama nimi, eli Galateaan.


title: Bartosz Nowicki

text: Bartosz Nowicki (s. 26. helmikuuta 1984 Gryfice) on puolalainen keskimatkojen juoksija. Hän edustaa MKL Szczecin -seuraa ja on pituudeltaan 187 cm.


title: Bartosz Nowicki

text: Nowicki sijoittui Debrecenin alle 18-vuotiaiden MM-kilpailuissa 2001 kuudenneksi 1 500 metrin juoksussa. Hän voitti saman matkan alle 20-vuotiaiden Euroopan-mestaruuden Tampereella 2003 ajalla 3.45,01 ja oli yhdeksäs Erfurtin alle 23-vuotiaiden EM-kilpailuissa 2005. Hän sai Pariisin sisäratojen EM-kilpailuissa 2011 pronssia 1 500 metrillä ajalla 3.41,48.


title: Bartosz Nowicki

text: Nowicki teki 1 500 metrin sisäratojen Puolan ennätyksen 3.38,90 Karlsruhessa 13. helmikuuta 2011. Hän on voittanut Puolan-mestaruuden ulkoradoilla 1 500 metrillä 2007, 2011 ja 2012 sekä sisäradoilla 1 500 ja 3 000 metrillä 2008.


title: Kristian Swanljung

text: Karl Kristian Swanljung (19. elokuuta 1892 Vaasa – 6. syyskuuta 1964 Helsinki) oli suomalainen kirjailija.


title: Kristian Swanljung

text: Swanljungin vanhemmat olivat asianajaja Karl Johan Svanljung (1861–1932) ja hänen ensimmäinen vaimonsa Anna Ahnger. Hän meni 1923 naimisiin Pietarissa Elisabeth von Arronetin kanssa mutta liitto päättyi avioeroon. Myöhemmin Swanljung meni naimisiin Hilma Ester Olsonin (1903–1985) kanssa.


title: Kristian Swanljung

text: Svanljung lähti oppikoulun suoritettuaan Pietariin jossa hän toimi ensimmäisen maailmansodan aikana pankkivirkailijana ja liikemiehenä. Keväällä 1918 hän lähti Siperiaan ja kiersi sitten useiden vuosien ajan Aasiassa Siperian ohella muun muassa Mongoliassa, Keski-Aasiassa ja Afganistanissa. Hän liittyi syksyllä 1919 amiraali Aleksandr Koltšakin valkoiseen armeijaan. Koltšakin kärsittyä tappion Svanljung pakeni armeijan mukana Uralilta Siperiaan, haavoittui ja sairastui koleraan. Lopulta hän karkasi armeijasta joulukuussa 1919 piileskelleen sitten bolševikkien hallitsemassa Siperisassa vuoteen 1924 saakka kunnes pääsi siirtymään Mongolian rajan yli. Svanljung julkaisi vuonna 1928 näistä seikkailuistaan kirjan "Ajettuna kuin villieläin : muistelmia Siperiasta" joka ilmestyi samanaikaisesti englanniksi, espanjaksi, ruotsiksi ja suomeksi.


title: Kristian Swanljung

text: Kristian Swanljung on haudattu Nuijamaan hautausmaalle.


title: 96189 Pygmalion

text: 96189 Pygmalionon pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi H. Debehogne vuonna 1991. Pikkuplaneetta sai nimensä kreikkalaisen mytologian Pygmalionin mukaan. Ennen nimeämistään tämä asteroidi tunnettii väliaikaisella tunnuksella 1991 NT3. Koska Pygmalionin absoluuttinen magnitudi (H) on 16,262, sen läpimitta on todennäköisesti välillä 2 - 4 kilometriä.


title: Lighters

text: ”Lighters” on kappale yhdysvaltalaiselta hip hop -duolta Bad Meets Evil, joka koostuu artisteista Royce da 5′9″ ja Eminem. Kappale julkaistiin toisena singlenä heidän ensimmäiseltä EP-levyltään "" (2011). Kappale ensiesitettiin radiossa 5. heinäkuuta 2011, ja sen julkaisi Shady Records. Kappaleessa on mukana yhdysvaltalainen laulaja-lauluntekijä Bruno Mars. Kappaleen tuottivat Eminem, Battle Roy ja tuotantotiimi The Smeezingtons. Eminem ja Royce da 5′9″ ovat sanoneet halunneensa koettaa kappaleessa jotakin erilaista verrattuna perinteisiin hip hop -artisteihin.


title: Lighters

text: ”Lighters” edustaa alternative hip hopia, ja kriitikot ovat sanoneet sen sisältävän soulmusiikkia ja saaneen vaikutteita synthpopista. Kappaleen on huomattu eroavan tyylillisesti saman EP:n muista kappaleista. Kappale on saanut myönteisiä ja kielteisiä arvioita, ja jotkut ovat kiitelleet sen eroavaisuutta muihin kappaleisiin ja irtautumista vakavammista ja aggressiivisista teemoista, kun taas jotkut arvostelivat sitä samasta syystä. Ristiriitaisesta vastaanotosta huolimatta kappale menestyi kaupallisesti hyvin ja pääsi kärkikymmenikköön Uudessa-Seelannissa, Sveitsissä, Isossa-Britanniassa ja Yhdysvalloissa. ”Lighters” esitettiin vuoden 2011 Bonnaroo- ja Lollapalooza-musiikkifestivaaleilla.


title: 73 Klytia

text: 73 Klytia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi H. P. Tuttle vuonna 1862. Pikkuplaneetta sai nimensä kreikkalaisen mytologian Klytien mukaan. Klytian läpimitta on noin 44 kilometriä, ja se kuuluu spektriluokkaan S. Klytian pyörähdysaika eli vuorokauden pituus sen pinnalla on noin 8,30 tuntia.


title: Ryan Stone

text: Ryan Stone (s. 20. maaliskuuta 1985 Calgary, Alberta) on kanadalainen jääkiekkoilija, joka pelaa Hamburg Freezersissä Saksan DEL-liigassa. Hän on pelipaikaltaan keskushyökkääjä, mutta pystyy pelaamaan myös laidassa. Stone on pelannut NHL:ssä yhteensä 35 runkosarjaottelua. Stonen vahvuudet ovat työteliäisyydessä.


title: Ryan Stone

text: Stone pelasi juniorina vuodet 1999–2001 AMHL-sarjassa Calgary Northstarsissa. Stone siirtyi kaudeksi 2001–2002 WHL-juniorisarjan Brandon Wheat Kingsiin. NHL-seura Pittsburgh Penguins varasi Stonen toisella kierroksella 32. pelaajana . Hän paransi seurassa kausi kaudelta ja oli kaudella 2004–2005 WHL:n pistepörssin toinen tehopisteillä 33+66=99 joukkuetoveri Eric Fehrin jälkeen. Myös pudotuspeleissä Stone jatkoi hyvää tahtiaan ja oli tehopisteillä 3+24=27 toinen pudotuspelien pistepörssissä Fehrin jälkeen. Hän voitti sekä runkosarjan että pudotuspelien syöttöpörssin ja tuli valituksi WHL:n idän tähdistökentälliseen.


title: Ryan Stone

text:
Stone teki heinäkuussa 2005 kolmivuotisen tulokassopimuksen Pittsburgh Penguinsin kanssa. Pittsburgh lähetti hänet syyskuussa AHL:ään farmijoukkue Wilkes-Barre/Scranton Penguinsiin, jossa hän pelasi koko kauden. Runkosarjassa hän teki 75 ottelussa tehopisteet 14+22=36 ja oli pudotuspeleissä seuran paras pistemies 11 tehopisteellään. Kaudella 2006–2007 Stone pelasi runkosarjassa vain 41 ottelua marraskuussa 2006 sattuneen loukkaantumisen vuoksi, mutta oli pudotuspeleissä mukana. Seuraavan kauden hän aloitti AHL:ssä, mutta Pittsburgh kutsui Stonen NHL:ään tammikuussa 2008. Stone pelasi ensimmäisen NHL-ottelunsa 10. tammikuuta Tampa Bay Lightningia vastaan. Hän sai ensimmäisen syöttöpisteensä NHL:ssä syötettyään Chris Minardin maalin Buffalo Sabresia vastaan 12. maaliskuuta. Pittsburgh lähetti Stonen takaisin AHL:ään tammikuun lopussa, ja hän sai kauden aikana vielä muutamia kutsuja NHL:ään, jossa hän pelasi yhteensä kuusi ottelua. Kauden 2008–2009 hän aloitti jälleen Pittsburghin farmissa, josta hänet kutsuttiin NHL:ään kahden runkosarjaottelun ajaksi joulukuussa 2008.
Pittsburgh myi tammikuussa 2009 Stonen, Dany Sabourinin ja vuoden 2011 neljännen kierroksen varausvuoron Edmonton Oilersiin, josta se sai vaihdossa Mathieu Garonin. Stone pelasi loppukauden Edmontonin farmijoukkue Springfield Falconsissa ja teki tehopisteet 8+20=28. Hän teki AHL-kaudella kokonaisuudessaan 77 ottelussa tehopisteet 17+39=56. Elokuussa 2009 Stone teki yksivuotisen jatkosopimuksen Edmontonin kanssa. Lokakuussa 2009 hän kävi polvileikkauksessa eikä pelannut puoleentoista kuukauteen. Tammikuussa 2010 hän loukkasi polvensa ja oli sivussa loppukauden. Maaliskuussa Stone kävi jälleen polvileikkauksessa. Hän pelasi NHL:n runkosarjassa 27 ottelua tehopistein 0+6=6. Heinäkuussa 2010 Stone teki rajoittamattomana vapaana agenttina yksivuotisen sopimuksen Calgary Flamesin kanssa. Stone loukkaantui kuitenkin syyskuussa 2010 ja toivuttuaan joulukuussa Calgary asetti hänet waivers-listalle. Stonelle ei kuitenkaan löytynyt ottajaa ja täten Calgary lähetti hänet AHL:ään Abbotsford Heatiin, jossa hän toimi varakapteenina. Stone pelasi kaudella 51 ottelua tehopistein 11+14=25.


title: Ryan Stone

text: Elokuussa 2011 Stone teki kauden 2011–2012 kattavan sopimuksen SM-liigaseura TPS:n kanssa. Vuoden 2011 lopussa TPS ja Stone kuitenkin purkivat sopimuksen ja Stone siirtyi Saksaan Hamburg Freezersiin.


title: Ryan Stone

text: Stone on ollut mukana Kanadan juniorimaajoukkueiden leireille, mutta ei päässyt kertaakaan nuorten maailmanmestaruuskilpailuihin. Syksyllä 2002 Stone oli 18-vuotiaiden joukkueen harjoitusleirillä, josta hänet kuitenkin vapautettiin aivotärähdyksen jälkeen. Hän oli mukana myös vuoden 2005 nuorten MM-kilpailuja edeltävällä Kanadan joukkueen leirillä.


title: Ryan Stone

text: Stone on kovaotteinen ja työteliäs hyökkääjä ja pystyy tarvittaessa myös tappelemaan. Hänellä on hyvä tekniikka ja hyvä johtajuustaidot.


title: Klute – rikosetsivä

text: Klute – rikosetsivä on vuonna 1971 ensi-iltansa saanut rikoselokuva, jonka on ohjannut Alan J. Pakula. Elokuva on ensimmäinen Pakulan aloittamasta trilogiasta. Muita trilogian elokuvia ovat "Ansa – Parallax View " ja "Presidentin miehet". Elokuvan pääosia näyttelevät Jane Fonda, Donald Sutherland, Charles Cioffi ja Roy Scheider. Candy Darling, Jean Stapleton ja Sylvester Stallone tekevät cameoroolin elokuvassa.


title: Klute – rikosetsivä

text: Elokuvassa pennsylvanialainen yksityisetsivä Klute (Sutherland) selvittää kadonneen ystävänsä tapausta ja seuraa vihjetta manhattanilaisen prostituoidun (Fonda) luokse.


title: Klute – rikosetsivä

text: Fonda sai roolistaan Oscarin.


title: Klute – rikosetsivä

text: "The New York Timesin" kriitikot valitsivat "Kluten" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Batman: Yön ritari iskee jälleen

text: Yön ritari iskee jälleen (engl. "Dark Knight Strikes Again") on Frank Millerin piirtämä ja käsikirjoittama, ja Lynn Varleyn värittämä kolmiosainen Batman-sarja, joka on julkaistu sarjakuvaromaanina. Sarja julkaistiin alun perin vuosina 2001 - 2002.


title: Batman: Yön ritari iskee jälleen

text: Tarinan tapahtumat sijoittuvat aikaan viisi vuotta Millerin "" tapahtumien jälkeen.


title: Batman: Yön ritari iskee jälleen

text: Tarinan alussa Batmanin apuri Carrie, uusi Kissanainen, vapauttaa yhdessä Batman poikien, eli Lepakkopoikien kanssa vanhoja supersankareita, jotka Lex Luthorin ja Brainiac ovat sulkenet pois yhteiskunnasta. Luthor hallitsee salaa Yhdysvaltoja luomansa hologrammi-presidentin avulla ja on pakottanut puolelleen jopa Teräsmiehen, jonka planeetan ainoan jäljelle jääneen kaupungin on Brainiac sulkenut asukkaineen pulloon. Batman on päättänyt tehdä lopun tästä juonesta kokoamalla ympärilleen supersankarijoukon, joka erikoisvoimiaan hyödyntämällä kykenee vapauttamaan maailman. Samanaikaisesti kaupunkiin saapuu myös uusi uhka, kun Jokerilta näyttävä kuolematon mies alkaa murhata sankareita.


title: Anders Igelström

text: Anders (Andrei) Igelström (20. tammikuuta 1860 Vilna – 7. lokakuuta 1928 Helsinki) oli venäläis-suomalainen suomen ja venäjän kielellä kirjoittanut kirjailija, joka upseerinuran päätyttyä toimi venäläisen kirjaston kirjastonhoitajana ja sanomalehtimiehenä ja oli poliittinen aktivisti..


title: Anders Igelström

text: Igelströmin vanhemmat olivat kenraalimajuri Viktor Igelström ja Micheline Maskevits. Hän yleni omalla sotilasurallaan aliluutnantiksi, mutta karkotettiin Siperiaan vallakumoukselliseksi epäiltynä. Armahduksen jälkeen Igelström jatkoi upseerina ja hänet komennettiin 1892 Suomeen. Vuonna 1899 hänestä tuli Helsingin yliopiston ylimääräinen venäjän kielen lehtori ja hän erosi armeijan palveluksesta kapteenina seuraavana vuonna. 1902 hänet nimitettiin yliopiston Venäläisen kirjaston esimieheksi. Kirjastonhoitajan työnsä ohella Igelström toimi lehtimiehenä, hän oli eräiden venäjänkielisten lehtien Suomen kirjeenvaihtaja 1899-1917. Vuosina 1909-1910 hän toimitti Finljandija-nimistä aikakauskirjaa.


title: Anders Igelström

text: Igelströmin nimellä "A. V. Igelström" julkaistu teos on "Finlândiâ : S 17 risunkami" (Gosudarstvennoe izdatel'stvo, Moskva, 1925). Nimimerkillä "A. I." hän julkaisi teoksen "Slavofiilit : piirteitä Venäjän kirjallisuuden historiasta", Otava, 1897. Hänen laatimansa käännös on Johan Kock (И. Кокъ) : "Всеобщая забастовка в Финляндіи" (подъ редакціей и съ предисловіумъ А. Игельстрома. Другъ народа, С.-Петербургъ, 1907)


title: Anders Igelström

text: Igelströmin puoliso vuodesta 1883 oli Helene Golacho (k. 1950).


title: Glukokinaasi

text: Glukokinaasi eli heksokinaasi IV on entsyymi ja yksi heksokinaasin isoentsyymeistä. Glukokinaasia esiintyy ihmisellä erityisesti maksassa ja haimassa. Se katalysoi reaktiota, jossa glukoosi reagoi ATP-molekyylin kanssa ja tuotteena muodostuu glukoosi-6-fosfaattia. Glukokinaasin EC-numero on EC 2.7.1.2 ja CAS-numero 9001-36-9.


title: Glukokinaasi

text: Muiden heksokinaasien tavoin glukokinaasi toimii osana glykolyysiä. Nisäkkäillä se eroaa muista heksokinaasin isoentsyymeistä, jotka ovat dimeerejä, olemalla noin 50 kDa:n kokoinen monomeeri ja muistuttaa esimerkiksi hiivojen glukokinaasia. Glykokinaasi eroaa myös kinetiikaltaan isoentsyymeistään. Sen affiniteetti verrattuna muihin heksokinaaseihin glukoosin suhteen on noin 50 kertaa alhaisempi ja K- sekä V-arvo on korkeampi, joka merkitsee sitä että entsyymi muodostaa glukoosista glukoosi-6-fosfaattia nopeammin kuin muut isoentsyymit, mutta aktivoitumiseen tarvittava glukoosikonsentraatio on korkeampi. Entsyymin tärkeä tehtävä on tuottaa glukoosi-6-fosfaattia glykogeenin synteesiä varten.


title: Glukokinaasi

text: Glukokinaasi eroaa muista heksokinaasin isoentsyymeistä myös säätelyltään. Reaktion tuote glukoosi-6-fosfaatti ei suoraan inhiboi entsyymiä, mutta glukoosi-6-fosfaatin kanssa tasapainossa oleva glykolyysin välituote fruktoosi-6-fosfaatti toimii sen inhibiittorina. Lisäksi entsyymin toimintaa ohjaa erityinen säätelyproteiini. Kun veressä on paljon fruktoosi-6-fosfaattia, säätelyentsyymi on kiinnittyneenä glukokinaasiin ja estää sen toiminnan. Veren glukoosikonsentraation kasvaessa riittävästi säätelyproteiini irtoaa ja glukokinaasi aktivoituu. Myös rasvahappojen asyylijohdannaiset ovat mahdollisesti entsyymin inhibiittoreita.


title: Glukokinaasi

text: Glukokinaasi tuottaa glukoosi-6-fosfaattia ja osallistuu siten insuliinituotannon säätelyyn. Eräät inaktiivista entsyymiä aiheuttavat mutaatiot ovat yhteydessä nuoruusiässä alkavan aikuistyypin diabeteksen syntyyn. Toinen mutaatio aiheuttaa synnynnäistä hyperinsulismia.


title: Nu Pagadi

text: Nu Pagadi oli saksalainen pop rock -yhtye, joka perustettiin joulukuussa 2004 saksalaisen Popstars-televisiosarjan neljännellä tuotantokaudella. Alkuperäiseen kokoonpanoon kuului neljä laulajaa, mutta Doreen Steiner jätti yhtyeen toukokuussa 2005. Syyskuussa 2005 yhtye kertoi lopettavansa erimielisyyksien takia.


title: Mughal-E-Azam

text: Mughal-E-Azam on K. Asifin ohjaama intialainen draamaelokuva vuodelta 1960. Elokuvassa seurataan moguliprinssi Salimin ja hovitanssija Anarkalin rakkaussuhdetta. Salimin isä Akbar ei hyväksy suhdetta, mikä johtaa sotaan isän ja pojan välillä.


title: Mughal-E-Azam

text: Elokuva voitti National Film Awards -palkinnon ja kolme Filmfare Awards -palkintoa. "Mughal-E-Azam" on yksi kaikkien aikojen merkittävimmistä ja tuottoisimmista intialaisista elokuvista. Se rikkoi aikansa ennätyksiä ja oli eniten tuottanut hindielokuva vuoteen 1975 asti, jolloin "Sholay" ilmestyi. Sterling Investment Corporation julkaisi elokuvan uudelleen teatterilevitykseen kokonaan värillisenä vuonna 2004 ja se pyöri elokuvateattereissa 25 viikkoa.


title: Mughal-E-Azam

text: Elokuva perustuu löyhästi tarinaan Suurmogulien valtakunnan hallitsijasta Jahangirista.


title: 75 Eurydike

text: 75 Eurydike on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1862. Pikkuplaneetta sai nimensä kreikkalaisen mytologian Eurydiken, Orfeuksen vaimon, mukaan. Eurydiken läpimitta on noin 56 kilometriä, ja se kuuluu spektriluokkaan Xk. Eurydiken pyörähdysaika eli vuorokauden pituus sen pinnalla on noin 5,36 tuntia.


title: Johann Jakob Bodmer

text: Johann Jakob Bodmer (1698–1783) oli sveitsiläinen kirjailija.


title: Hämärän peitossa

text: Hämärän peitossa () on yhdysvaltalainen mysteerinen draamaelokuva vuodelta 1942, jonka ohjasi Jack Conway. Pääosissa ovat William Powell, Hedy Lamarr, Claire Trevor ja Basil Rathbone.


title: Hämärän peitossa

text: "Hämärän peitossa" perustuu John H. Kafkan ja Howard Emmett Rogersin tarinaan, josta käsikirjoituksen kirjoitti Guy Trosper. "Hämärän peitossa" sai ensi-iltansa Yhdysvalloissa 23. heinäkuuta vuonna 1942 ja Suomessa sai ensi-iltansa 17. joulukuuta vuonna 1944. Metro-Goldwyn-Mayer tuotti elokuvan.


title: Hämärän peitossa

text: "Hämärän peitossa" on uudelleenfilmatisointi ranskalaisesta elokuvasta "Unohdettu elämä" (1938), jonka ohjasi Curtis Bernhardt.


title: Hämärän peitossa

text: Powell näyttelee diplomaattia David Talbotia (Jean Pelletier), jonka muistinmenetys menneisyydestään palaa takaisin vaivaten häntä.


title: 79 Eurynome

text: 79 Eurynome on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1863. Pikkuplaneetta sai nimensä kreikkalaisen mytologian Eurynomen, yhden okeanideista, mukaan. Eurynomen läpimitta on noin 66 kilometriä, ja se kuuluu spektriluokkaan S. Eurynomen pyörähdysaika eli vuorokauden pituus sen pinnalla on noin 5,98 tuntia.


title: Suspended Animation

text: Suspended Animation voi tarkoittaa seuraavia asioita:


title: World Invasion: Battle Los Angeles

text: World Invasion: Battle Los Angeles (alkuperäiseltä nimeltään Battle: Los Angeles) on Jonathan Liebesmanin ohjaama sotaelokuva vuodelta 2011.


title: World Invasion: Battle Los Angeles

text: Tarina on muunnelma Christopher Bertolinin näytelmästä, jonka aiheena on toisen maailmansodan aikana vuonna 1942 tapahtunut ”Los Angelesin taistelu”.


title: World Invasion: Battle Los Angeles

text: Elokuva keräsi ensimmäisenä viikonloppunaan Suomessa 8 096 katsojaa.


title: World Invasion: Battle Los Angeles

text: Elokuvan tapahtumat sijoittuvat nykypäivän Los Angelesiin, jossa seurataan eläkkeelle jääneen ylikersantti Michael Nantzin (Aaron Eckhart) paluuta sotavoimiin avaruusolentojen hyökätessä Maahan.


title: World Invasion: Battle Los Angeles

text: Elokuva sai kriitikoilta suurimmaksi osaksi huonoja arvosteluja. Moni kehui Eckhartin roolisuoritusta ja elokuvan erikoistehosteita, mutta käsikirjoitusta ja leikkausta haukuttiin kauttaaltaan huonoksi.


title: World Invasion: Battle Los Angeles

text: Elokuvan soundtrack-albumi julkaistiin 8. maaliskuuta 2011 Varèse Sarabanden alaisuudessa nimellä "Battle: Los Angeles – Original Motion Picture Soundtrack". Musiikista vastasi Brian Tyler "Hollywood Studio Symphony" orkesterin esittämänä.


title: World Invasion: Battle Los Angeles

text: Saber Interactiven kehittämä ja Konamin julkaisema "Battle: Los Angeles" nimeä kantava FPS -peli julkaistiin Xbox Live Arcade alustalle 11. maaliskuuta 2011.


title: Lappeenrannan kisapuiston tekojäärata

text: Kisapuiston tekojäärata on urheilukenttä Lappeenrannassa. Se sijaitsee Parkkarilan kaupunginosassa, Kisapuistossa. Tekojäärataa käytetään jääpallokenttänä, ja kesäisin paikalla oleva hiekkatekonurmi toimii pesäpallo- ja jalkapallokenttänä. Kisapuisto on Bandyliigassa pelaavan jääpalloseura Veiterän ja naisten SM-sarjassa pelaavan Wiipurin Susien kotikenttä.


title: Lappeenrannan kisapuiston tekojäärata

text: Kisapuiston tekojääradalla on kattamaton seisomakatsomo ja kenttä on valaistu. Se on isännöinyt jääpallon Super Cupia kolmesti, kaksi kertaa vuonna 2005 sekä vuonna 2009. Naisten MM-kilpailut Kisapuistossa on pelattu vuosina 2004 ja 2014.


title: Senaattori oli tahditon

text: Senaattori oli tahditon, myös nimellä Senaattori käyttäytyy sopimattomasti () on vuonna 1947 ensi-iltansa saanut yhdysvaltalainen komediaelokuva. Elokuvan ohjasi George S. Kaufman ja sen pääosissa ovat William Powell ja Ella Raines. Powell näyttelee hajamielistä yhdysvaltalaista senaattoria, joka pyrkii presidentiksi. Raines näyttelee asiasta kiinnostuvaa toimittajaa.


title: Senaattori oli tahditon

text: Charles MacArthur kirjoitti käsikirjoituksen Edwin Lanhamin tarinan pohjalta. "Senaattori oli tahditon" sai ensi-iltansa Yhdysvalloissa 26. joulukuuta vuonna 1947 ja Suomessa vähän yli kaksi vuotta myöhemmin 30. joulukuuta vuonna 1949. Inter-John Productions tuotti elokuvan.


title: Senaattori oli tahditon

text: Tämä on viimeinen Powellin ja Loyn välinen yhteistyö. He tekivät yhdessä yhteensä 14 elokuvaa. Powell voitti suorituksestaan parhaassa miespääosassa New York Film Critics Circle -palkinnon vuonna 1947.


title: Senaattori oli tahditon

text: Myrna Loylla on elokuvassa cameorooli.


title: Breakers Hotel

text: Breakers Hotel on hotelli Palm Beachin kaupungissa Floridan osavaltiossa Yhdysvalloissa. Alkuperäinen hotelli avattiin vuonna 1896 nimellä The Palm Beach Inn. Vuonna 1901 hotelli nimettiin Breakers Hoteliksi. Puinen hotelli paloi maan tasalle vuonna 1903, ja se uudelleen rakennettiin puusta vuonna 1904, mutta vuonna 1925 hotelli paloi taas. Vuonna 1926 nykyinen hotelli rakennettiin kokonaan uudelleen kivestä. Nykyisen hotellin esikuvana toimi Roomassa 1500-luvulla rakennettu Villa Medici -rakennus.


title: Breakers Hotel

text: Vuonna 1973 Breakers Hotel lisättiin National Register of Historic Places -listalle.


title: Hades Rise

text: Hades Rise on norjalaisen black/thrash metal -yhtye Aura Noirin vuonna 2008 julkaistu albumi.Vierailevat muusikot


title: Judo kesäolympialaisissa 2012

text: Judossa kilpailtiin Lontoon 2012 kesäolympialaisissa 28. heinäkuuta – 3. elokuuta Exhibition Centre Londonissa. Tapahtumia oli 14, joista seitsemän oli miehille ja seitsemän naisille. Kilpailijoita oli yhteensä 386. Isäntämaa Yhdistynyt kuningaskunta sai jokaiseen luokkaan automaattisesti yhden paikan.


title: Judo kesäolympialaisissa 2012

text: Miehet:


title: Judo kesäolympialaisissa 2012

text: Naiset:


title: Judo kesäolympialaisissa 2012

text: Lähde: London2012


title: Veikko Santero

text: Veikko Gunnar Santero (s. 1923) valittiin Salon kaupunginjohtajaksi joulukuussa 1964 äkillisesti kuolleen Viljo Mertanon tilalle. Hän hoiti virkaa vuosina 1964–1986.


title: Reijo Lindqvist

text: Reijo Rafael Lindqvist (s. 14. marraskuuta 1938 Kiukainen) hoiti Salon kaupunginsihteerin virkaa vuosina 1975–1986 ja kaupunginjohtajan virkaa vuosina 1986–1999.


title: Reijo Lindqvist

text:
Reijo Lindqvist syntyi kirvesmies Arvi Jalo Lindqvistin ja Alli Elviira Fältin perheeseen. Hänen puolisonsa vuodesta 1966 on Leena Päivikki Rintala. Lindqvist suoritti kauppakoulun 1958, kauppaopiston 1960 ja valmistui sitten vielä ekonomiksi Turun kauppakorkeakoulusta vuonna 1965. Myöhemmin hän täydensi tutkintoaan ja sai kauppatieteen maisterin arvon 1988.
Reijo Lindqvist toimi opettajana 1964–1966, Raision taloussihteerinä 1966–1971 ja Hämeenlinnan kaupunginkamreerina 1971–1972. Hän toimi Suomen Kaupunkiliiton piiritilintarkastajana vuosina 1972-1975 ennen siirtymistään Salon kaupungin palvelukseen.


title: Viljo Mertano

text: Viljo Ilmari Mertano (31. tammikuuta 1913 Turku – 21. lokakuuta 1964) toimi Salon kauppalan- ja kaupunginjohtajana vuosina 1949–1964. Hän suoritti ylemmän oikeustutkinnon 1937 ja sai varatuomarin arvon 1944. Ennen nimitystään Salon kauppalanjohtajaksi Mertano työskenteli Turun kunnallishallinnossa ja oli Turun kaupunginvaltuuston jäsen vuosina 1948–1949.


title: Herman Tuomaala

text: Herman T. Tuomaala (23. marraskuuta 1883 Tottijärvi – 9. helmikuuta 1956 Salo) oli koulutukseltaan varatuomari ja toimi Salon kauppalanjohtajana vuosina 1931–1949.


title: Herman Tuomaala

text: Tuomaalan vanhemmat olivat maanviljelijä Herman Tuomaala ja Josefiina Karoliina Jaakkola. Hän pääsi ylioppilaaksi yksityisesti vuonna 1905 Tampereen yhteiskoulusta ja suoritti oikeustutkinnon 1910 sekä sai varatuomarin arvon 1915.


title: Herman Tuomaala

text: Tuomaala toimi asianajajana vuodesta 1912–1931. Hän oli Helsingin Osakepankin Salon konttorin johtajana 1919–1931. Hän toimi järjestysoikeuden puheenjohtajana eli järjestysmiehenä vuodesta 1912ja sen jälkeen Salon kauppalanjohtajana 1931–1949. Tuomaala sai pormestarin arvonimen 1937.


title: Mil Mi-2

text: Mil Mi-2 (, Nato raportointi nimi: Hoplite) on neuvostoliitossa suunniteltu ja valmistettu pieni kevyesti panssaroitu kuljetushelikopteri, joka kyetään käyttämään lähitukikopterina, kun se aseistetaan 57 millimetrin raketeilla ja 23 millimetrin kanuunalla.


title: Bananas – minä ja vallankumous

text: Bananas – minä ja vallankumous () on Woody Allenin ohjaama komediaelokuva vuodelta 1971. Elokuvan pääosissa ovat Woody Allen, Louise Lasser, Carlos Montalbán, David Ortiz ja Natividad Abascal. Sylvester Stallone tekee elokuvassa cameo-roolin. Osa elokuvan juonesta perustuu Richard P. Powellin kirjaan "Don Quixote, U.S.A".


title: Mil Mi-17

text: Mil Mi-17 eli Mi-8M (, Nato raportointi nimi: Hip) on neuvostoliitossa suunniteltu ja edelleen Kazanin ja Ulan-Uden tehtailla valmistettava kaksimoottorinen kuljetushelikopteri. Sitä voidaan käyttää myös rynnäkkökäytössä.


title: Abilis-säätiö

text: Abilis-säätiö on vammaisten perustama suomalainen järjestö, jonka tarkoituksena on edistää eri tavoin vammaisten ihmisten omaa toimintaa, ihmisoikeuksia, yhdenvertaisuutta ja itsenäisen elämän mahdollisuuksia kehitysmaissa sekä Itä-Euroopassa. Säätiö perustettiin vuonna 1998.


title: Abilis-säätiö

text: Abiliksen avustukset ovat pieniä starttirahoja. Säätiö rahoittaa pieniä, luotettavia ja laadukkaita hankkeita, jotka ovat vammaisten ihmisten suunnittelemia ja toteuttamia. Abilis-säätiö tukee vain vammaisten omaa toimintaa ja pitää erityisen tärkeänä, että tuen vastaanottajaorganisaatiossa vammaiset henkilöt ovat itse merkittävässä asemassa. Rahoitusta myönnetään ruohonjuuritason järjestöille hankkeisiin, joiden suuruus vaihtelee 500–20 000 euron välillä. Säätiön toiminta rahoitetaan lahjoituksilla ja Suomen ulkoministeriön kehitysyhteistyöosaston tuella.


title: Abilis-säätiö

text: Vuonna 2010 säätiön hallituksen puheenjohtajana toimi säätiön perustaja Kalle Könkkölä. Työntekijöitä on noin 10. Säätiö toimii samoissa toimitiloissa sisarsäätiöiden Kansalaisjärjestöjen ihmisoikeussäätiö KIOSin, Siemenpuu-säätiön sekä Vammaiskumppanuus ry:n kanssa.


title: Icknield Street

text: Icknield Street eli Ryknild Street on roomalainen tie, joka kulkee Englannin keskiosien poikki etelästä Gloucestershirestä koilliseen Yorkshireen. Matkallaan se kulkee nykyisten kaupunkien Alcesterin, Birminghamin, Lichfieldin ja Derbyn kautta. Tien pituus on noin 180 kilometriä.


title: Icknield Street

text: Suuri osa Icknield Streetin reitistä on nykyisinkin valtatienä, erityisesti A38 Lichfieldin ja Derbyn välillä. Monet tieosuudet ovat edelleen myös nimeltään ”Icknield Street”. Nimi ”Ryknild Street” on edelleen käytössä Lichfieldissä ja ”Ryknild Road” Derbyssä. Tietä kutsutaan nimellä ”Icknield Street” erotukseksi rautakautisesta ”Icknield Way” -tiestä.


title: Icknield Street

text: Roomalaiset rakensivat teitä Britanniaan vuodesta 43 alkaen. Niitä tarvittiin sekä provinssin valloittamisessa että hallinnon ylläpitämisessä. Tärkein tehtävä oli virallisen postin, Cursus Publicus, kuljettaminen, jota kuljettaneet pikalähetit saattoivat edetä jopa 240 kilometriä päivässä. Päätieverkolla oli hevosasema 12 kilometrin välein, ja majatalo joissa lähetit saattoivat yöpyä noin 40 kilometrin välein. Virkateistä tuli kauppareittejä. Roomalaisajan jälkeen tiet toimivat usein tontinrajoina. Osa jäi käytöstä, mutta toiset jaksot ovat edelleen osa Britannian nykyistä valtatieverkostoa. Tiestöstä löytyy jäänteitä ojista ja viemäröinnistä, siltarumpuja ja tien varrelta rakennustyössä käytettyjä kivilouhoksia. Kaikki rakenteet eivät ole välttämättä alkuperäisiä.


title: Icknield Street

text: Tie on eronnut Fosse Waystä lähellä Bourton-on‑the‑Wateria. Parin kilometrin päässä muinaisesta risteyskohdasta alkaa Condicott Lane -niminen kuja, joka noudattaa roomalaisaikaista tielinjaa. Siitä pohjoiseen tietä voi seurata osana nykyistä tieverkkoa. Paikoin se on kunnan tai seurakunnan rajana. Lähellä Bidford-on-Avonia nykyinen tie kaartaa keskiaikaiselle sillalle, kun taas pengerrys osoittaa roomalaisaikaisen tielinjan.


title: Icknield Street

text: Tie kulkee Birdfordin halki nimellä Waterloo Street. Bidfordista tie jatkaa Wixfordin ja Ragley Hallin kautta Alcesteriin. Alcesterissa muinainen ylityspaikka on kadonnut uusien rakenteiden alle, mutta kaupungin pohjoispuolella roomalaisaikainen tielinja on jälleen hahmotettavissa valtatiessä A435. Birminghamia lähestyttäessä modernin tien linjaa on oikaistu mutta vanha reitti hahmottuu pensasaidan reunustamassa kevyen liikenteen väylässä.


title: Icknield Street

text: Birminghamin kaupunkialueella tietä on jälleen vaikea seurata, mutta kaupungin pohjoisosassa Sutton Parkin laajalla viheralueella on yli kaksi kilometriä pitkä jakso, jota on sanottu yhdeksi parhaiten säilyneistä roomalaisista tiestä. Se on 8 metriä leveä, keskeltä korkeampi kuin reunoilta niin että vesi valuu nopeasti pois tieltä. Tie on rakennettu paikallisesta sorasta, ja sorakuopat näkyvät edelleen maastossa. Tältä tieosalta on löytynyt kolikoita Konstantinus Suuren ja Diocletianuksen valtakausilta. Rowton Hilliltä on löytynyt juomavesilähteen läheltä tilapäinen leiripaikka, joka on ollut kenties tienrakentajien käytössä. Staffordshiren puolella Letocetum-nimisen roomalaisaikaisen leirin raunioiden lähistöllä tie risteää tärkeän roomalaistien Watling Streetin, muuttaa suuntaansa ja kulkee kohti Lichfieldiä. Hiukan ennen Lichfieldiä se yhtyy nykyiseen valtatiehen A38 ja jatkuu lähelle Derbyä. Tie kulkee monin paikoin 60-100 cm koholla muun maaston yläpuolella, mikä näyttää miten perusteellisesti se on aikoinaan perustettu. Littleoverin kohdalla tie kääntyy itään tienumerolla A5250. Osa tiestä on kaivettu esille lähellä Derventiota. Kaupungin länsipuolella se kulkee lähellä Strutts Parkin roomalaista linnoitusta. Sieltä löytyneitä ruukkuja on Derbyn kaupunginmuseossa. Derventiosta eli nykyisestä Little Chesteristä tien tiedetään jatkaneen itään. Breadsallissa sitä on tutkittu, ja tien pohja koostuu siellä suurista hiekkakivilohkoista, joiden päällä on hienojakoisempaa hiekkakiviainesta. Derbystä Chesterfieldiin tielinja on nykyisin valtatie A61.


title: Justin Hodgman

text: Justin Hodgman (s. 27. kesäkuuta 1988 Brampton, Ontario, Kanada) on kanadalainen jääkiekkoilija, joka pelaa Pohjois-Amerikan kolmanneksi korkeimmalla sarjatasolla ECHL-liigan Fort Wayne Kometsissa. Hän on pelipaikaltaan keskushyökkääjä. Hodgmanin vahvuudet ovat kiekon suojaamisessa, mailankäsittelyssä ja laukauksessa.


title: Justin Hodgman

text: Hodgman aloitti junioriuransa OPJHL-joukkue Huntsville Ottersissa, jossa hän pelasi yhden kauden. Kaudeksi 2005–2006 Hodgman siirtyi OHL-seura Erie Ottersiin, jossa hän pelasi kolme kautta, joista jälkimmäisellä hän teki 64 runkosarjaottelussa tehot 37+43=80 ollen seuran paras pistemies. Hodgman pelasi kauden 2007–2008 aikana myös IHL:ssä Fort Wayne Kometsissa, jossa hänet valittiin pudotuspelien arvokkaimmaksi pelaajaksi hänen tehtyään pudotuspeleissä tehot 7+7=14. Hodgman voitti kauden päätteeksi myös IHL:n mestaruuden Turner Cupin. Kauden 2008–2009 Hodgman jälleen aloitti Erie Otterissa, jossa hän oli seuran paras pistemies tehoilla 24+42=66. Loppukauden hän pelasi jälleen IHL:ssä, jossa hänet valittiin toistamiseen pudotuspelien arvokkaimmaksi pelaajaksi ja voitti mestaruuden.


title: Justin Hodgman

text: Elokuussa 2009 Hodgman teki yksivuotisen sopimuksen AHL-joukkue Rockford IceHogsin kanssa. Tästä huolimatta IceHogs myi Hodgmanin pelaajaoikeudet toiselle AHL-seuralle Toronto Marliesille tulevaisuuden suunnitelmia varten. Hän pelasi Marliesin farmissa ECHL:ssä Toledo Walleyessa 31 ottelua tehoin 9+12=21 ja AHL:ssä 38 ottelua tehoin 7+5=12. Huhtikuussa 2010 Hodgman palasi loppukaudeksi IHL:ään Fort Wayne Kometsiin, jossa hän voitti jälleen mestaruuden. Kauden 2010–2011 Hodgman pelasi lähes kokonaan AHL:n puolella, kun hän teki Marliesissa 42 runkosarjaottelussa tehot 12+17=29. Hän kärsi kaudella loukkaantumisista.


title: Justin Hodgman

text:
Hodgman tähyili sopimusta Eurooppaan ja teki lopulta kauden 2011–2012 kattavan sopimuksen Pelicansin kanssa elokuussa 2011. Hän teki helmikuun 2012 seitsemässä ottelussa tehot 5+6=11 ja valittiin SM-liigan kuukauden pelaajaksi. Maaliskuussa 2012 Hodgman teki Pelicansin kanssa yksivuotisen jatkosopimuksen. Pelicansin päävalmentaja Kai Suikkanen kommentoi jatkosta seuraavaa:
Hodgman voitti Pelicansissa SM-hopeaa ja oli runkosarjan viidenneksi paras pistemies ja viidenneksi eniten jäähyminuutteja saanut pelaaja. Hän sai osakseen kyseenalaista huomiota Kärppien ja Pelicansin välisessä puolivälieräottelussa sattuneessa välikohtauksessa, jossa Kärppien Miikka Salomäki ajoi hänet kumoon keskialueella. Hodgman jäi makaamaan jään pintaan, ja joukkuetoverit taluttivat hänet pukusuojaan. Peli oli tuossa vaiheessa melkein ohi. Ottelun jälkeen Pelicans tiedotti, että Hodgman oli saanut aivotärähdyksen eikä missään tapauksessa tulisi pelaamaan seuraavana päivänä Raksilassa. Salomäki sai tilanteesta pelirangaistuksen ja kolmen ottelun pelikiellon. Seuraavana päivänä pelatussa ottelussa Hodgman oli kuitenkin mukana ja syötti vielä ottelun voittomaalin. Ottelun jälkeen Kärpät teki protestin Salomäen saamasta pelikieltotuomiosta, joka lyhennettiinkin vain yhden ottelun mittaiseksi.


title: Justin Hodgman

text: Ratkaisevassa finaaliottelussa Hodgman istui jäähyllä, kun vastustaja JYP ratkaisi mestaruuden itselleen jatkoaikamaalilla.


title: Justin Hodgman

text: Kaudella 2012–2013 Hodgman ei jatkosopimuksestaan huolimatta jatka Pelicansissa, vaan siirtyy KHL:n Metallurg Magnitogorskiin. Lokakuussa 2016 SuomiKiekko-jääkiekkosivuston mukaan Hodgman tulee siirtymään takaisin Lahden Pelicansin pelaavaan kenttämiehistöön, paluuajankohdaksi on määritelty lokakuun loppu 2016. Justin Hodgman tulee siirtymään HC Pardubicestä.